Pokyny pre hospodárenie s finančnými prostriedkami pri realizácii programu ISPA

1.  Prvá časť:  Základné ustanovenia
1. Úvodné ustanovenia    3
2. Základné definície a pojmy    4
3. Záväznosť    6
 
2.  Druhá časť: Zodpovednosti subjektov pri hospodárení s finančnými prostriedkami pri realizácii projektov  ISPA/KF
4. Riadiaci orgán pre Kohézny fond    6
5. Zodpovednosť Splnomocnenca pre Národný fond    7
6. Zodpovednosť Sektorového splnomocnenca pre program    7
 
3.  Tretia časť: Financovanie projektov  ISPA/KF  
7.  Zdroje financovania programu ISPA    8
8.  Dohoda o financovaní pre implementáciu projektov ISPA/KF    8
9.  Zmluva s konečným prijímateľom    8
 
3.1.  Financovanie zo zdrojov ES
10. Rozsah a forma podpory    8
 
3.2.  Spolufinancovanie z národných zdrojov
11.  Rozsah, forma a zdroje podpory    9
12.  Postup pri zabezpečení spolufinancovania pri príprave štátneho rozpočtu    9  
 
3.3.  Účty programu ISPA  
13.  Všeobecné podmienky pre vedenie a disponovanie s účtami    9
14.  Účty programu ISPA    9
15.  Sektorové účty, vedené v EUR    10
16.  Účet na spolufinancovanie zo štátneho rozpočtu, vedený v SKK    10
17.  Účet na vyrovnávanie kurzových rozdielov, úhradu bankových  poplatkov,  daní z úrokov a nezrovnalostí (vyrovnávací účet), vedený v SKK    10
18.  Účty pre jednotlivé finančné memorandá pre prostriedky ES (spolufinancovanie zo zdrojov ES), vedené v EUR    10     
19.  Účty pre jednotlivé finančné memorandá (národné spolufinancovanie), vedené v EUR    10
 
3.4.  Platby  
Platby  finančných prostriedkov ES
20. Platby finančných prostriedkov ES    11
 
Prevod finančných  prostriedkov ES na sektorové účty 
21. .Zálohové platby    11
22. Priebežné platby    11
23. Záverečná platba    12
 
Prevod finančných prostriedkov ES zo sektorových  účtov na účty pre jednotlivé finančné memorandá pre prostriedky ES  vedené v EUR
24. Prevod zo sektorových účtov na účty pre jednotlivé finančné memorandá pre prostriedky ES vedené v EUR    12   
 
Prevod finančných prostriedkov ES z účtu pre príslušné finančné memorandum pre prostriedky ES na účet  zhotoviteľa
25. Prevod z účtu pre príslušné finančné memorandum pre prostriedky ES (spolufinancovanie zo zdrojov ES), vedenom v EUR na účet zhotoviteľa    12    
  
Platby z prostriedkov štátneho rozpočtu 
26. Prevod prostriedkov zo ŠR na účet na spolufinancovanie zo štátneho rozpočtu    13
27. Predplatenie finančných prostriedkov ES finančných prostriedkov ŠR    13
28. Postup vrátenia prostriedkov ŠR použitých na predplatenie prostriedkov ES    13
29. Prevod z účtu na spolufinancovanie zo štátneho rozpočtu na účet pre príslušné finančné memorandum (národné spolufinancovanie) vedenom v EUR    14
30.  Prevod z účtu pre príslušné finančné memorandum (národné spolufinancovanie), vedenom v EUR na účet  zhotoviteľa    14
   
Platby finančných prostriedkov  konečného prijímateľa pre projekty životného prostredia
31. Prevod z účtu konečného prijímateľa na účet pre príslušné finančné memorandum (národné spolufinancovanie), vedenom v EUR    14
     
3.5  Nezrovnalosti
32. Nezrovnalosti    15
33. Vrátenie finančných prostriedkov    15
34. Evidencia dlžných čiastok a Správy o nezrovnalostiach    15
35. Kompenzácie nesplatených pohľadávok a dlhov EK zo žiadosti PO o platbu z EK v rámci projektov ISPA/KF    16 

3.6  Používanie EUR, kurzové rozdiely a úhrada DPH
36. Používanie EUR    16
37. Kurzové rozdiely vzniknuté pri prevode finančných prostriedkov    16
38. Úhrada DPH    17
 
4.  Štvrtá časť:  Účtovníctvo, finančné výkazníctvo, podávanie správ  a archivácia dokumentov
39. Účtovníctvo Národného fondu    17
40. Účtovníctvo implementačnej agentúry    17
41. Finančné výkazníctvo Národného fondu    17
42. Finančné výkazníctvo implementačnej agentúry    17
43. Dokumentácia finančného hospodárenia    18
44. Archivácia dokumentov    18
 
5.  Piata časť: Monitorovanie, finančná kontrola a audit pri hospodárení  s finančnými  prostriedkami programu ISPA
45. Monitorovanie čerpania a využívania finančných prostriedkov    18
46. Pravidlá a subjekty finančnej kontroly    18
47. Predmet finančnej kontroly    18
48. Audit    19
49. Prehlásenie o ukončení pomoci    19 
 
6.  Šiesta časť: Záverečné ustanovenie
50. Účinnosť    20

 
Pokyny pre hospodárenie s finančnými prostriedkami pri realizácii programu ISPA

PRVÁ ČASŤ

Základné ustanovenia

Článok 1

Úvodné ustanovenia

(1)  Pokyny pre hospodárenie s finančnými prostriedkami pri realizácii programu ISPA (ďalej len "Pokyny") definujú a upravujú pravidlá pri hospodárení s finančnými prostriedkami pri realizácii programu Kohézneho fondu pre bývalé projekty ISPA v Slovenskej republike, schválené Európskou komisiou do 30. 4. 2004 (ďalej len projekty ISPA). 
S cieľom regulovať prechod projektov programu ISPA na projekty Kohézneho fondu sa do nariadenia rady (ES) č. 1164/94 [1] o zriadení Kohézneho fondu v znení nariadenia rady (ES)  č. 1264/1999 [2] a nariadenia rady (ES) č. 1265/1999 [3] z 21.6.1999 začleňuje nový článok 16 A. Tento nový článok obsahuje osobitné ustanovenia vzťahujúce sa na obdobie po pristúpení nových členských štátov, ktoré prijímali predvstupovú pomoc na základe Nástroja štrukturálnej politiky pre prípravu na vstup do EÚ (ISPA).

Opatrenia, na ktoré sa k dátumu vstupu vzťahovali rozhodnutia komisie o pomoci podľa nariadenia rady (ES) č. 1267/99 [4] o programe ISPA, a ktorých implementácia sa k tomuto dátumu neskončila, sa budú považovať za opatrenia schválené komisiou podľa nariadenia rady (ES)  č. 1164/94 [5] o Kohéznom fonde v znení nariadenia (ES) č. 1264/1999 [6].
V súlade s uznesením vlády SR č. 252/2004 Prechod ISPA na Kohézny fond zo  dňa 24. 3. 2004, každý neukončený projekt ISPA je po dni vstupu do EÚ vykazovaný pre EK ako projekt Kohézneho fondu, avšak v rámci finančného riadenia na úrovni SR sa postupuje v súlade s Pokynmi pre hospodárenie s finančnými prostriedkami ISPA.V súlade s týmto uznesením a pre jasné odlíšenie projektov bývalého  programu ISPA (schválených EK do 30. 4. 2004) a projektov Kohézneho fondu (schválených EK od 1. 5. 2004) budú pre potreby tohto materiálu  definované  projekty programu ISPA  ako projekty ISPA/KF. 
 
(2)  Účelom pokynov je:
a) definovať kompetencie jednotlivých subjektov pri hospodárení s finančnými prostriedkami pri realizácii Kohézneho fondu pre projekty ISPA v Slovenskej republike,
b) zabezpečiť jednotný, účinný a koordinovaný postup pri hospodárení s finančnými prostriedkami pri realizácii Kohézneho fondu pre projekty ISPA v Slovenskej republike. 

(3) Pokyny sú vypracované v súlade s medzinárodnými dohodami uzatvorenými medzi Európskymi spoločenstvami a Slovenskou republikou, právnymi úpravami Európskych spoločenstiev a Slovenskej republiky a iných dokumentov, najmä:
a)  Medzinárodné dohody
·   Rámcová dohoda medzi Európskou komisiou a vládou Slovenskej republiky o úprave podmienok pre technický, legislatívny a administratívny rámec, na základe ktorého budú vykonávané opatrenia súvisiace s financovaním programov pomoci v SR, ktoré vyplývajú z nariadenia Rady č. 3906/89/EHS z 18.12.1989 ako aj jeho dodatku nariadenia Rady č. 1764/93/EHS
·  Európska dohoda o pridružení uzatvorená medzi Európskymi spoločenstvami a ich členskými štátmi na jednej strane a Slovenskou republikou na strane druhej podpísaná dňa 4.10.1993
·  Memorandum o porozumení o zriadení Národného fondu medzi vládou Slovenskej republiky a komisiou Európskych spoločenstiev podpísané dňa 10. decembra 1998
·  Memorandum o porozumení o využití Národného fondu pre ISPA podpísané dňa 27. júla 2000
·   Proces rozširovania a podmienky prijatia nových členov sú upravené v základných dokumentoch EÚ ako Agenda 2000, Biela kniha (Whitepaper) a Partnerstvo pre vstup.
·   Finančné memorandá podpísané medzi vládou Slovenskej republiky a komisiou Európskych spoločenstiev pre jednotlivé projekty
 
b)  Právny rámec pre Kohézny fond
·  Šiesta Smernica Rady 77/388/EHS o harmonizácii zákonov členských štátov týkajúcich sa daní z obratu – spoločný systém dane z pridanej hodnoty;
·  Nariadenie Rady č. 1605/2002/ES z 25. júna 2002 o finančnom nariadení vzťahujúcom sa na všeobecný rozpočet ES; 
·  Nariadenie Komisie č. 2342/2002/ES90/610/EHS z 23. Decembra 2002 ustanovujúce podrobné pravidlá implementácie nariadenia Rady č. 1605/2002/ES o finančnom nariadení vzťahujúcom sa na všeobecný rozpočet ES;
·  Nariadenie EK 93/3418/ES stanovujúce podrobné pravidlá pre implementáciu niektorých ustanovení Finančného nariadenia 77/1231/EHS z 21.decembra 1977;
·  Nariadenie Rady  94/1164/ES zakladajúce KF zo 16.mája 1994;
·  Nariadenie EK 94/1831/ES týkajúce sa porušenia predpisov a vrátenia súm neoprávnene vyplatených v súvislosti s financovaním KF a organizácie informačného systému v tejto oblasti z 26.júla 1994;
·  Nariadenie Rady 95/2988/ES o ochrane finančných záujmov ES z 18.decembra 1995;
·  Nariadenie Rady 96/2185/ES o kontrolách a inšpekciách na mieste vykonávaných EK za účelom ochrany finančných záujmov ES pred spreneverou a inými podvodmi; 
·  Rozhodnutie EK 96/455/ES z 25.júna 1996, týkajúce sa opatrení pre informovanie a zverejňovanie, ktoré budú musieť vykonávať členské štáty a EK v súvislosti s aktivitami KF podľa nariadenia Rady (ER) 1164/94;
·  Nariadenie Rady 99/1264/ES, ktoré mení a dopĺňa nariadenie Rady 94/1164/ES z 21.júna 1999;
·  Nariadenie Rady 99/1265/ES, ktoré mení a dopĺňa prílohu II nariadenia Rady 94/1164/ES z 21.júna 1999; 
·  Nariadenie Rady 2001/762/ES, ktorým sa mení Finančné nariadenie 77/1231/EHS z 21.decembra 1977 o všeobecnom rozpočte ES ohľadne oddelenia funkcií vnútorného auditu od predbežnej finančnej kontroly zo dňa 9.apríla 2001;
·  Nariadenie EK 2002/1386/ES, ktorým sa stanovujú podrobné pravidlá realizácie nariadenia Rady 94/1164/ES ohľadne riadiacich a kontrolných systémov pre pomoc poskytovanú v rámci KF a postupy pre vykonávanie finančných opráv;
·  Nariadenie EK 2003/16/ES, ktorým sa stanovujú podrobné pravidlá realizácie nariadenia Rady 94/1164/ES ohľadne oprávnenosti výdavkov v kontexte opatrení čiastočne financovaných z KF.
 
c)  Prehľad právnych noriem Slovenskej republiky vzťahujúcich sa na Kohézny fond 
·  Zákon č.39/1993 Z.z. o Najvyššom kontrolnom úrade SR v znení neskorších predpisov;
·  Zákon  č.523/2004 Z.z. o rozpočtových pravidlách verejnej správy a o zmene a doplnení niektorých zákonov  v znení neskorších predpisov;
·  Zákon  č. 303/1995 Z.z. o rozpočtových pravidlách  v znení neskorších predpisov;
·  Zákon č.231/1999 Z.z. o štátnej pomoci v znení neskorších predpisov;
·  Zákon č.254/1998 Z.z. o verejných prácach;
·  Zákon č.523/2003 Z.z. o verejnom obstarávaní v znení neskorších predpisov;
·  Zákon č.595/2003 Z.z. o dani z príjmov znení neskorších predpisov;
·  Zákon č.440/2000 Z.z. o správach finančnej kontroly v znení zákona NR SR č.150/2001 Z.z.;
·  Zákon č.502/2001 Z.z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004;
·  Zákon NR SR č.291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov; 
·  Zákon č.431/2002 Z.z. o účtovníctve v znení neskorších predpisov;
·  Zákon č. 18/1996 Z.z. o cenách v znení neskorších predpisov.

d)   Uznesenia vlády Slovenskej republiky a ďalšie usmernenia v oblasti Kohézneho fondu 
·  Uznesenie vlády SR č.240/2001 k Národnému plánu regionálneho rozvoja SR; 
·  Uznesenie vlády SR č.1154/2001 k Prioritným úlohám vlády SR vyplývajúcim z Pravidelnej správy EK o pripravenosti SR na členstvo v EÚ;  
·   Uznesenie vlády SR č.606/2002 k Návrhu obsahového a organizačného zabezpečenia vypracovania Národného rozvojového plánu SR;
·  Uznesenie vlády SR č.678/2002 k Správe o zabezpečení uzavretia kapitoly 21 – Regionálna politika a koordinácia štrukturálnych nástrojov;  
·  Uznesenie vlády SR č.46/2003 dňa 22.januára 2003 - materiál Ministerstva financií SR Finančné rámce pre využívanie prostriedkov zo štrukturálnych fondov a KF na skrátené programovacie obdobie  2004-2006;
·  Informácia o predpokladanom dopade vstupu SR do ES na verejné financie v rokoch 2004, 2005 a 2006. Uvedené finančné rámce zo zdrojov ES a spolufinancovania zo ŠR boli premietnuté do návrhu východísk ŠR na rok 2004, ktoré boli schválené uznesením vlády SR č.444 zo dňa 5. júna 2003; 
·  Uznesenie vlády SR č. 1103/2003 z 19.novembra 2003 k návrhu na presun kompetencie ex-ante schvaľovania v rámci Rozšíreného decentralizovaného implementačného systému z Európskej komisie na národné inštitúcie pre program PHARE, ISPA a Prechodný fond v podmienkach SR; 
·  Uznesenie vlády SR č. 252/2004  k prechodu ISPA na Kohézny fond v podmienkach Slovenskej republiky zo dňa 24. marca 2004 ;
·  Uznesenie vlády SR č. 1159/2004 z 1. decembra 2004, ktorým bola schválená
Koncepcia financovania projektov podporovaných z predvstupových fondov, Prechodného fondu a Kohézneho fondu na roky 2004-2006.
 
Článok 2

Základné definície a pojmy

Pre účely pokynov sa rozumie:
(1)  Audit trail – podrobný popis riadenia a realizácie projektov  ISPA/KF na všetkých úrovniach.
(2)  Bezodkladná správa o nezrovnalostiach – správa, ktorá poskytuje informácie o nezrovnalostiach, pri ktorých boli porušené predpisy alebo existuje obava, že môžu mať dôsledky tiež mimo územia Slovenska, alebo ukážu, že sa použila nová metóda podvodu
(3)  Certifikácia - potvrdenie správnosti, úplnosti, reálnosti a oprávnenosti výdavkov a efektívnosti systémov riadenia a kontroly KF, ktorá zahŕňa aj projekty ISPA/KF. Zodpovedným za výkon certifikácie je Platobný orgán. Platobný orgán nemôže delegovať túto povinnosť na iný subjekt.  
(4)  Dohoda o financovaní pre  implementáciu projektov  ISPA/KF (Ďalej len „Dohoda o financovani“) - dohoda uzatvorená medzi Splnomocnencom pre Národný fond a Sektorovým splnomocnencom pre projekty ISPA/KF. Ustanovuje práva a povinnosti oboch strán pri realizácii projektov ISPA/KF.
(5)  Európsky úrad pre boj proti podvodom (European Anti –Fraud office, ďalej len „OLAF“) – inštitúcia Európskej komisie, ktorej hlavným poslaním je ochrana finančných záujmov EÚ, boj proti podvodom, korupcii a akýmkoľvek iným nesprávnym aktivitám, vrátene úradnej moci v rámci inštitúcií EÚ. V podmienkach SR úlohu  kontaktného bodu pre OLAF  plní Úrad vlády SR, sekcia kontroly, odbor Centrálny kontaktný útvar OLAF pre SR ( ďalej len „ CKÚ OLAF pre SR“).
(6)  Ex-ante schvaľovanie vo verejnom obstarávaní  -  po vstupe SR do EÚ prešli činnosti ex-ante (predbežného) schvaľovania z Delegácie Európskej komisie na implementačné agentúry, ktoré si na tento účel  zriadili oddelenia pre ex-ante schvaľovanie postupov a výsledkov verejného obstarávania.
(7)  Finančná a úverová inštitúcia - medzinárodná finančná a úverová inštitúcia (Európska investičná banka, Európska banka pre obnovu a rozvoj...) alebo národná finančná úverová inštitúcia poskytujúca úvery konečným prijímateľom určené na spolufinancovanie projektov ISPA/KF.
(8)  Finančné a administratívne riadenie projektu - zahrňuje zadávanie organizovanie verejného obstarávania , uzatváranie zmlúv, vedenie účtovníctva, vykonávanie platieb, zabezpečenie finančného výkazníctva a predkladanie dokumentov príslušným subjektom.
(9)  Finančné memorandum  - zmluva o poskytnutí nenávratnej finančnej podpory medzi EK a SR v prospech Slovenskej republiky pre jednotlivé projekty schválené EK a vládou SR.
(10)  Finančný plán projektu ISPA/Kohézneho fondu - plán obsahujúci celkové financovanie projektu ISPA/KF počas trvania jeho realizácie podľa zdrojov financovania 
(11)  Implementačná agentúra (IA) - orgán štátnej správy, organizačná jednotka zriadená na vecne príslušnom ministerstve (Ministerstvo životného prostredia SR, Ministerstvo dopravy, pôšt a telekomunikácií SR)  alebo organizačná zložka určenej právnickej osoby pre projekty ISPA/KF, ktorý je zodpovedný za finančné, technické a administratívne náležitosti implementácie projektov v zmysle platných pravidiel a predpisov EÚ a SR, vrátane organizovania verejného obstarávania a uzatvárania zmlúv.
(12)  ISUF(Infromačný systém účtovania fondov) – Integrovaný informačný systém účtovného, finančného a ekonomického riadenia prostriedkov EÚ  fondov
(13)  Kohézny fond(KF) - fond určený pre členské krajiny ES, u ktorých hodnota HNP na obyvateľa je nižšia ako 90% priemeru ES. Podporuje projekty dopravnej infraštruktúry a životného prostredia. Projekty predvstupového nástroja ISPA sú odo dňa vstupu SR do EK projektami Kohézneho fondu. 
(14)  Konečný prijímateľ (ďalej len „KP“)  - orgán, organizácia, právnická osoba alebo administratívna jednotka, ktorá má prospech z projektu ISPA/KF
(15)  Ministerstvo dopravy pôšt a telekomunikácií SR (MDPT SR) – ústredný orgán štátnej správy zodpovedný za výber, predkladanie, finančnú kontrolu a audit  projektov dopravnej infraštruktúry;
(16)  Ministerstvo životného prostredia SR(MŽP SR) - ústredný orgán štátnej správy zodpovedný za výber, predkladanie, finančnú kontrolu a audit projektov životného prostredia;
(17)  Monitorovacia správa - je správa, ktorá v súlade s Nariadením Rady 1164/1994/ES zachytáva pokrok pri realizácii projektu prostredníctvom fyzických a finančných ukazovateľov, podlieha schváleniu Monitorovacím výborom KF. Formulár pre vypracovanie Monitorovacej správy určuje  RO. 
(18)  Monitorovací výbor pre Kohézny fond (MV KF) - orgán zodpovedný za monitorovanie pokroku v realizácii jednotlivých projektov KF (aj projektov ISPA/KF), ktorý je zložený zo zástupcov EK, Riadiaceho orgánu (ďalej len „RO“), Platobného orgánu pre KF, IO, sprostredkovateľských orgánov, medzinárodných finančných  a úverových inštitúcií a ostatných zainteresovaných subjektov. Výboru predsedá zástupca menovaný RO. 
(19)  Národný fond (NF) - odbor Ministerstva financií SR, ktorý zabezpečuje celkové finančné riadenie prostriedkov projektov ISPA/KF  a je zároveň Platobným orgánom pre Kohézny fond. 
(20)  Národný koordinátor ISPA (National ISPA Co-ordinator, NIC) - koordinuje prípravu a realizáciu programu ISPA a zodpovedá za programovanie, realizáciu a monitorovanie projektov na národnej úrovni. Podpisuje finančné memorandá ISPA pre schválené projekty v zastúpení vlády SR. Národným koordinátorom ISPA bol do 1. 5. 2004 podpredseda vlády SR pre európsku integráciu, menovaný vládou SR, ktorý je zároveň národným koordinátorom zahraničnej pomoci (NAC). Uznesením vlády č. 252/2004 zo dňa 28. 3. 2004 všetky úlohy vyplývajúce z funkcie NIC odo dňa vstupu SR do EÚ (1. 5. 2004) prevzal Riadiaci orgán pre Kohézny fond. 
(21)  Nezrovnalosti - akékoľvek porušenie ustanovení Finančného memoranda pre projekt ISPA/KF, právnych noriem SR alebo právnych noriem EÚ vyplývajúce z úmyselného konania alebo nedbanlivosti subjektu, ktorého konanie spôsobilo alebo by mohlo spôsobiť ujmu všeobecného rozpočtu Európskych spoločenstiev alebo štátneho rozpočtu SR preplatením neoprávnených položiek výdavkov.  
(22)  Oprávnené výdavky - výdavky, ktoré boli skutočne realizované v rámci obdobia stanoveného vo finančnom memorande/Rozhodnutí EK o poskytnutí pomoci pre projekt ISPA/KF a ktoré boli v súlade s príslušnými právnymi predpismi Európskeho spoločenstva (ďalej len „ES“) a SR. 
(23)  Orgán vydávajúci prehlásenie o ukončení pomoci (Winding-up body) - nezávislý orgán zodpovedný za vypracovanie prehlásenia o ukončení pomoci pre každý projekt financovaný z KF, ktoré je nevyhnutnou podmienkou na predloženie žiadosti o záverečnú platbu z EK. V podmienkach SR je to Najvyšší kontrolný úrad SR (ďalej len „NKÚ“).
(24)  Platobný orgán (ďalej len „PO“) - orgán zodpovedný za príjem a prevod prostriedkov ES a štátneho rozpočtu (pre projekty ISPA/KF) na IA a za certifikáciu výkazu výdavkov, na základe ktorej predkladá žiadosti o platby z Európskej komisie (EK). V rámci MF SR zabezpečuje túto funkciu Odbor Národného fondu. Platobný orgán v rámci finančného riadenia projektov Kohézneho fondu zabezpečuje aj finančné riadenie projektov ISPA/KF.
(25)  Prehlásenie o overení výdavkov v súlade s čl. 4 Nariadenia Rady (ES) 1386/2002 (Ďalej len „Prehlásenie o overení“) - Prehlásenie, ktorým IA deklaruje súlad vynaložených výdavkov s Nariadením Rady (ES) 1386/2002 a Rozhodnutím Európskej komisie o poskytnutí pomoci pre projekty KF (vrátane projektov ISPA/KF) a ostatnými nariadeniami EK a ŠR týkajúcich sa oprávnenosti výdavkov a dodržiavania platných právnych predpisov.
(26)  Priebežná správa – je správa predkladaná spolu so žiadosťou PO na EK o priebežnú platbu z EK podľa týchto Pokynov.
(27)  Program ISPA - nástroj štrukturálnych politík pre predvstupové obdobie, ktorý pomáha kandidátskym krajinám k príprave vstupu do EÚ v oblasti ekonomickej a sociálnej súdržnosti, týkajúcej sa politiky životného prostredia a dopravy. Dňom vstupu SR do EÚ nie je SR oprávnené ďalej alokovať finančné prostriedky z predvstupového nástroja ISPA.
(28)  Projekt ISPA/KF – obsahovo, časovo a formálne vymedzený súhrn aktivít disponujúci dostatočným finančným krytím a postupom realizácie pre konkrétny cieľ, vypracovaný v súlade  s Národnou stratégiou ISPA - sektor životného prostredia alebo Národnou stratégiou ISPA - sektor dopravy, identifikovaný v príslušnom Finančnom memorande. Projekty ISPA, na ktoré sa k dátumu vstupu SR do EÚ (1. 5. 2004) vzťahovali rozhodnutia komisie o pomoci podľa nariadenia rady (ES) č. 1267/99 o programe ISPA (projekty ISPA/KF), a ktorých implementácia sa k tomuto dátumu neskončila, sa budú považovať za opatrenia schválené komisiou podľa nariadenia rady (ES) č. 1164/94 [7] o Kohéznom fonde v znení nariadenia (ES) č. 1264/1999 (stávajú sa projektmi Kohézneho fondu).
(29)  Riadiaci orgán (ďalej len „RO“)- orgán zodpovedný za všeobecné riadenie a koordináciu operácií KF na národnej úrovni. Za RO pre KF bolo uznesením vlády SR č. 678/2002 určené Ministerstvo výstavby a regionálneho rozvoja SR
(30)  Ročná správa o realizácii projektu KF (ďalej len „Ročná správa“)-  správa, vypracovaná v súlade s článkom F prílohy II. Nariadenia Rady 1164/1994/ES. Formulár pre vypracovanie Ročnej správy predloží RO. Vypracováva sa aj pre všetky projekty ISPA/KF.
(31)  Splnomocnenec pre Národný fond (National Authorising Officer, NAO) - zodpovedá za celkové finančné riadenie prostriedkov programu ISPA/KF. Zabezpečuje tok národných a iných foriem spolufinancovania. Splnomocnencom pre Národný fond je štátny tajomník Ministerstva financií SR, menovaný vládou SR. Pre výkon určitých funkcií je pre zabezpečenie zastupitelnosti menovaný zástupca NAO.
(32)  Sektorový splnomocnenec pre program (Sectoral Authorising Officer; SAO) je zodpovedný za administratívne, finančné a technické riadenie implementačnej agentúry, operácie vykonávané implementačnou agentúrou a riadne finančné riadenie projektov ISPA/KF pre príslušný rezort. Je navrhnutý príslušným ministrom a menovaný Splnomocnencom pre Národný fond po konzultácii s Národným koordinátorom ISPA. Prípadné zmeny na pozíciách SAO od 1. 5. 2004 konzultuje Splnomocnenec pre Národný fond s Riadiacim orgánom pre KF. Pre výkon určitých funkcií je pre zabezpečenie zastupitelnosti menovaný zástupca SAO. 
(33)  Štátna pokladnica (ďalej len „ŠP“) - inštitúcia vytvorená a pôsobiaca v zmysle zákona č. 291 z 21.5.2002.
(34)  Štvrťročná správa o nezrovnalostiach - správa, ktorá poskytuje informácie o nezrovnalostiach, ktoré sú predmetom prvotného administratívneho alebo právneho prešetrenia. Správu predkladá PO na Úrad vlády SR, CKÚ OLAF pre SR, t.j. Úrad vlády SR.
(35)  Štvrťročná správa o náprave zistených nezrovnalostí – správa o  nápravných opatreniach vykonaných na odstránenie nezrovnalosti
(36)  Záverečná správa o projekte – správa v súlade s Nariadením Rady 1164/1994/ES, článok F, ktorú najneskôr do 6 mesiacov po ukončení projektu ISPA/KF zašle RO EK. Zaslanie záverečnej správy je podmienkou na prevedenie záverečnej platby EK
(37)  Zhotoviteľ je fyzická alebo právnická osoba, ktorá vykonáva činnosti súvisiace s realizáciou projektu na základe zmluvného vzťahu.  
(38)  Zmluva so zhotoviteľom - dvojstranný právny úkon, ktorý upravuje právny vzťah objednávateľa a zhotoviteľa za účelom implementácie projektu v rámci príslušného Finančného memoranda. Na podpis zmluvy so zhotoviteľom je oprávnený SAO, ktorý túto svoju právomoc  môže delegovať na konečného prijímateľa. Zmluva so zhotoviteľom musí byť výsledkom verejného obstarávania.
(39)  Zmluva s konečným prijímateľom - podrobná zmluva o podpore projektu uzatvorená medzi implementačnou agentúrou a konečným prijímateľom. Ustanovuje podmienky poskytnutia podpory, ako aj práva a povinnosti zmluvných strán.  
(40)  Zúčtovací doklad (faktúra) – doklad dokazujúci uskutočnenie výdavku, t.j. doklad o uskutočnení prác, dodávke tovaru alebo poskytnutí služby.
 
Článok 3

Záväznosť

(1)  Minister výstavby a regionálneho rozvoja SR, minister životného prostredia SR, minister dopravy, pôšt a telekomunikácií SR a podpredseda vlády SR a minister financií zabezpečia pri uzatváraní zmluvných vzťahov s orgánmi a organizáciami, pre ktoré nie je uznesenie vlády SR záväzné, dodržiavanie týchto Pokynov prostredníctvom zmlúv s nimi uzatvorených. 
(2)  Subjektom, ktoré nepristúpia na dodržiavanie ustanovení týchto Pokynov, nebudú poskytované finančné prostriedky na realizáciu projektov ISPA/KF.

DRUHÁ ČASŤ

Zodpovednosti subjektov pri hospodárení s finančnými prostriedkami pri realizácii projektov ISPA/KF

Článok 4

Riadiaci orgán pre Kohézny fond

(1)  V zmysle uznesenia vlády SR č. 252/2004 zo dňa 24. 3. 2004, bod B. 1. všetky úlohy vyplývajúce z funkcie Národného koordinátora ISPA (NIC) preberá riadiaci orgán pre Kohézny fond. Za RO pre KF bolo uznesením vlády SR č.678/2002 určené Ministerstvo výstavby a regionálneho rozvoja SR, Sekcia stratégie rozvoja regiónov. Keďže od 1.5.2004 všetky neukončené projekty ISPA sú považované za projekty Kohézneho fondu, nižšie uvedené zodpovednosti RO platia aj pre tieto projekty. 
(2)  RO pre KF zodpovedá za nasledovné úlohy:
a) celkové riadenie KF v SR a metodické usmernenie orgánov zodpovedných za realizáciu projektov KF;
b) vytvorenie aktuálnej databázy právnych aktov EÚ a SR relevantných ku KF a zabezpečenie jej včasnej aktualizácie;
c)  vypracovanie strategického programovacieho dokumentu pre KF;
d) koordináciu súladu pomoci z KF s politikami ES a pomoci zo štrukturálnych fondov [8];
e) koordináciu projektov KF pripravovaných jednotlivými rezortmi - tvorba rovnováhy medzi projektmi dopravnej infraštruktúry a životného prostredia;
f)  zabezpečenie dôkladného hodnotenia projektov KF pred prijatím Rozhodnutia EK o poskytnutí pomoci pre projekt KF, aby socio-ekonomický prínos projektov KF zodpovedal vynaloženým zdrojom; 
g) prehlásenie konečného prijímateľa (KP) o zabezpečení vlastných zdrojov pre spolufinancovanie projektu KF (v prípade spolufinancovania projektu KF z vlastných zdrojov);
h) zhromažďovanie finančných a štatistických informácií o vykonávaní pomoci (pre ukazovatele monitorovania, hodnotenia a odovzdávanie týchto údajov v súlade s dohodnutými mechanizmami medzi členskými štátmi a EK), vrátane zabezpečenia počítačových systémov umožňujúcich výmenu dát;
i)  zabezpečenie plnenia článku 2 (1) Nariadenia EK 1386/2002/ES;
j)  informovanie EK o plnení článku 5 (1, 2) Nariadenia EK 1386/2002/ES;
k)  zabezpečenie plnenia článku 6 (4) Nariadenia EK 1386/2002/ES;
l)  zabezpečenie plnenia článku 4 Nariadenia EK 1386/2002/ES;
m)poskytovanie potrebných informácií ES, realizovanie opatrení na primeranú propagáciu ES a KF;
n) zabezpečovanie informovania verejnosti o aktivitách súvisiacich s možnosťami pomoci z KF;
o) dohľad nad projektami KF, realizovanými príslušnými orgánmi pre  zabezpečenie ich vysokej kvality;
p) monitorovanie implementácie projektov KF a vykonávanie ostatných činností v súvislosti s monitorovaním;
q) zamedzenie výskytu nezrovnalostí zo strany RO a podniknutie krokov smerujúcich k ich odstráneniu;
r)  predkladanie postupov RO a IA na NF týkajúce sa najmä nasledovných oblastí:
I.  overenie reálnosti nárokovaných výdavkov na realizáciu projektu KF v súlade s termínmi stanovenými v Rozhodnutí EK o poskytnutí pomoci pre projekt KF a cieľmi spojenými s projektom KF;
II.  zabezpečenie súladu s právnymi predpismi ES;
III.  uchovávanie a dodržiavanie audit trailu.
s)  predkladanie všetkých zmien v postupoch (v manuáloch) orgánov zúčastňujúcich sa na finančnom riadení projektov ISPA/KF  na NF priebežne do 5 pracovných dní od vykonania zmeny postupov;
t)  predkladanie Ročných správ o realizácii projektu ISPA/KF na EK a NF, po ich schválení Monitorovacím výborom pre KF;
u) predkladanie Záverečnej správy o projekte KF na EK a NF;
v) dodržiavanie audit trailu na každej úrovni riadenia KF;
w)predsedanie rokovaniam Monitorovacieho výboru pre KF;
x) predkladanie potrebných informácií k Štvrťročným správam o zistených nezrovnalostiach a Štvrťročným správam o náprave zistených nezrovnalostí NF;
y) organizovanie hodnotenia po ukončení projektu KF; 
z)  okamžité informovanie NF o zistených nezrovnalostiach;
aa)  V prípade podstatnej zmeny vlastníckych vzťahov k zariadeniam financovaných zo zdrojov ISPA/KF a ŠR, požiada MŽP SR a MDPT SR  prostredníctvom Riadiaceho orgánu, v súlade so zákonom č. 231/1999 Z.z. o štátnej pomoci v znení neskorších predpisov, MF SR o posúdenie súladu poskytnutej štátnej pomoci s príslušnými právnymi predpismi Európskeho spoločenstva.  
bb)  Predkladanie aktualizovaného finančného  plánu pre projekt ISPA/KF a odhadu výdavkov na projekt ISPA/KF na bežný a nasledujúci rok do 30. marca na NF za účelom stanovenia výšky ročných záväzkov zo strany EK. 
 
Článok 5

Zodpovednosť Splnomocnenca pre Národný fond

(1)  Splnomocnenec pre Národný fond  (NAO) má v zmysle Memoranda o porozumení o využití Národného fondu pre ISPA, finančných memoránd, nariadení Rady ES a Koordinačnej smernice pre prípravu a realizáciu programu ISPA v SR celkovú zodpovednosť za finančné riadenie v rámci programu ISPA. Zabezpečuje dodržiavanie pravidiel a postupov, ktoré sa týkajú verejného obstarávania, finančného riadenia, riadneho podávania správ a informačného systému projektu. NAO nesie plnú zodpovednosť za finančné prostriedky ES pridelené na projekt ISPA/KF až do ich prevodu na účet pre príslušné finančné memorandum pre prostriedky ES. 
(2)  NAO zodpovedá za nasledovné úlohy:
a)  zabezpečenie spolufinancovania zo štátneho rozpočtu v súlade s uzneseniami vlády SR k projektom ISPA/KF;
b)  vyžiadanie a riadenie finančných prostriedkov ES;
c)  menovanie SAO v každej implementačnej agentúre po konzultácii s Riadiacim orgánom pre KF;
d)  od vstupu SR do Európskej únie monitoruje dodržiavanie postupov verejného obstarávania podľa národnej legislatívy prostredníctvom činnosti oddelenia dohľadu nad obstarávaním odboru Národného fondu, ktorého hlavnou úlohou je výkon dohľadu nad ex-ante schvaľovaním vo verejnom obstarávaní na úrovni implementačných agentúr;
e)  zodpovedá za vedenie Centrálnej evidencie verejného obstarávania na základe reportingu implementačných agentúr;
f)  uzatváranie dohôd o financovaní, ktoré podpisuje spolu s každou implementačnou agentúrou, v takýchto dohodách je NAO v prípade potreby oprávnený dohodnúť podmienky odlišne od ustanovení týchto pokynov.
g)  zabezpečovanie toku národných a iných zdrojov v rámci spolufinancovania v súlade s finančnými memorandami pre projekty v rámci podpory projektov ISPA/KF;
h)  zabezpečenie pravidelnej aktualizácie systému finančného výkazníctva finančných prostriedkov ISPA/KF a riadneho dodržiavania postupov výkazníctva implementačnými agentúrami;
i)  prevod finančných prostriedkov na účty pre jednotlivé finančné memorandá v súlade s ustanoveniami Dohody o financovaní pre  implementáciu projektov  ISPA/KF a týchto Pokynov;
j)  vyžiadanie a navrátenie nevyužitých finančných prostriedkov z implementačných agentúr po ukončení projektov ISPA/KF, ako aj neoprávnene vyplatených alebo použitých finančných prostriedkov v dôsledku nezrovnalostí.
k)  koordináciu prípravy všetkých pracovných a účtovných postupov súvisiacich s príjmom a prevodom zálohovej platby, priebežných platieb a záverečnej platby z EK, súvisiace so spolufinancovaním projektov ISPA/KF zo ŠR a výkonom týchto činností;
l)  schvaľovanie aktualizovaných odhadov výdavkov pre projekt ISPA/KF na bežný a nasledujúci rok a jeho predloženie EK;
m)  zabezpečenie rezervy určenej na nezrovnalosti a nepredvídané prípady realizácie úhrad v rámci kapitoly VPS.
n)  metodické riadenie IA v oblasti finančného riadenia;
o)  otváranie a rušenie účtov v ŠP 
p)  vykonávanie predbežnej a priebežnej finančnej kontroly žiadosti IA o platbu KP;
q)  vypracovanie žiadostí o zálohové,  priebežné platby a záverečnú platbu a jej predkladanie EK;
r)  certifikácia výkazu výdavkov a jeho predkladanie EK spolu so žiadosťami o priebežné platby a záverečnú platbu;
s)  prevod finančných prostriedkov ES na účet IA na základe predloženej žiadosti IA a  tvorba rezervy na prípadné kurzové straty;
t)  zabezpečenie plnenia článku 16 (1, 2, 3, 5) Nariadenia EK 1386/2002/ES;
u)  vedenie účtovníctva, finančného výkazníctva a uschovávanie účtovných dokladov v súlade s právnymi predpismi ES a SR;
v)  zamedzenie výskytu nezrovnalostí zo strany NF a podniknutie krokov smerujúcich k ich odstráneniu
w)  odrátanie neoprávnene použitých finančných prostriedkov z nasledujúcej žiadosti o priebežnú platbu alebo záverečnú platbu predkladanú EK;
x)  zostavovanie a zaslanie Bezodkladnej správy o nezrovnalostiach na CKÚ OLAF pre SR a zaslanie informácie všetkým vecne príslušným orgánom ;
y)  zostavovanie a zaslanie Štvrťročnej správy o zistených nezrovnalostiach na CKÚ OLAF   pre  SR;
z)  zostavovanie a zaslanie Štvrťročnej správy o náprave zistených nezrovnalostí CKÚ OLAF pre SR;
aa)  zostavovanie a zaslanie osobitnej Správy o výške nevymožených čiastok na CKÚ OLAF pre SR;
bb)  účasť na rokovaniach Monitorovacieho výboru pre KF. 
 
Článok 6

Zodpovednosť Sektorového splnomocnenca pre program

(1)  Sektorový splnomocnenec pre program (SAO) v zmysle Dohody o financovaní pre  implementáciu projektov  ISPA/KF, finančných memoránd, legislatívy ES a legislatívy SR zodpovedá za riadne, administratívne, finančné a technické riadenie a monitorovanie projektov ISPA/KF, ktoré realizuje implementačná agentúra. 
(2)  SAO zodpovedá za nasledovné úlohy:
a)  kontrolu oprávnenosti výdavkov a vystavenie Prehlásenia o overení. Táto zodpovednosť môže byť delegovaná po súhlase NAO ;
b)  verejné obstarávanie v prípade,  ak táto právomoc  nie je delegovaná na KP;
c)  uzatváranie zmlúv s NAO, KP (neplatí v prípade projektov železničnej  infraštruktúry), zhotoviteľom v prípade,  ak táto právomoc  nie je delegovaná na konečného prijímateľa, alebo ak IA nie je KP;
d)  monitorovanie implementácie projektov u konečných prijímateľov (neplatí v prípade projektov železničnej  infraštruktúry);
e)  overovanie faktúr pred vyplatením finančných prostriedkov zhotoviteľom;
f)  prevod finančných prostriedkov zhotoviteľovi;
g)  zabezpečenie spoľahlivého systému technického a finančného výkazníctva;
h)  vedenie účtovníctva pre  projekty ISPA/KF v účtovnom systéme ISUF 
i)  prípravu a predkladanie žiadostí o platbu Národnému fondu;
j)  podávanie informácií Národnému fondu o dosiahnutom finančnom a fyzickom pokroku pri realizácii projektu, aby mohol NF predkladať Európskej komisii žiadosti o platbu v súlade s podmienkami stanovenými vo finančnom memorande;
k)  zamedzenie výskytu nezrovnalostí zo strany implementačnej agentúry a podniknutie krokov smerujúcich k ich odstráneniu;
l)  predkladanie správ Národnému fondu o výsledkoch kontrol vykonaných na IA do 10 pracovných dní od ich podpisu;
m)  predkladanie správ Národnému fondu o výsledku vnútorného auditu IA a správ o výsledku externého auditu IA do 5 pracovných dní od ich podpisu;
n)  predkladanie opatrení ku všetkým vykonaným kontrolám a auditom IA a odpočty ich plnenia na NF 10 pracovných dní od ich prijatia;
o)  vrátenie nepoužitých, nesprávne alebo neoprávnene vyplatených finančných prostriedkov z účtov pre jednotlivé finančné memorandá;
p)  realizáciu projektov smerujúcu k ich úspešnému ukončeniu;
q)  predkladanie správ o implementácii jednotlivých projektov RO;
r)  účasť na rokovaniach Monitorovacieho výboru KF.

TRETIA ČASŤ
 
Financovanie projektov ISPA/KF
 
Článok 7

Zdroje financovania programu ISPA

(1)  Projekty programu ISPA sú financované zo zdrojov:
a)  Európskych spoločenstiev , 
b)  štátnym rozpočtom ,
c)  konečného prijímateľa (vlastné zdroje, úvery finančných a úverových inštitúcií).
 
Článok 8

Dohoda o financovaní pre  implementáciu projektov  ISPA/KF

(1)  Dohoda o financovaní pre  implementáciu projektov  ISPA/KF sa uzatvára medzi NAO a každou implementačnou agentúrou zastúpenou SAO. Dohoda o financovaní platí pre všetky finančné memorandá  realizované implementačnou agentúrou.
(2)  Dohoda o financovaní pre  implementáciu projektov  ISPA/KF obsahuje zodpovednosti SAO a podrobné ustanovenia o administratívnom, finančnom a technickom riadení projektu. 
(3)  NAO vypracuje návrh Dohody o financovaní pre  implementáciu projektov  ISPA/KF, ktorý prerokuje s príslušnou implementačnou agentúrou. 
(4)  Dohodu o financovaní je možné meniť len písomnými dodatkami na základe spoločného súhlasu oboch zmluvných strán
(5)  Dohodu o financovaní podpisujú NAO a SAO.

Článok 9

Zmluva s konečným prijímateľom

(1)  Zmluva s konečným prijímateľom (Zmluva s KP) je podrobná zmluva o podpore projektu životného prostredia uzatvorená medzi IA a KP určujúca podmienky poskytnutia podpory, ako aj práva a povinnosti zúčastnených strán. Zmluva sa uzatvára po podpise finančného memoranda. Zmluva s KP sa uzatvára medzi Sektorovým splnomocnencom pre program a konečným prijímateľom pre každé finančné memorandum. 
(2)  Zmluva s KP obsahuje zodpovednosti SAO a KP, výšku finančného príspevku z ES, rozpočtu verejnej správy a konečného prijímateľa, termíny a podmienky platieb zhotoviteľovi. Zároveň obsahuje záväzok, že KP sa bude zúčastňovať na monitorovaní a bude schvaľovať oprávnenosť faktúr na základe uskutočnených prác, dodaných tovarov a poskytnutých služieb. Zmluva o. i. obsahuje aj sankčné ustanovenia v prípade porušenia záväzkov zo strany KP, povinnosti KP v zmysle týchto Pokynov, požiadavky na KP, aby viedol audit trail na všetky svoje činnosti a požiadavku na  hradenie DPH.
(3)  SAO vypracuje návrh zmluvy po podpise finančného memoranda pre príslušný projekt. Návrh dohody prerokuje s konečným prijímateľom a Splnomocnencom pre Národný fond. NAO je povinný vyjadriť sa k návrhu zmluvy najneskôr do 10 pracovných dní po obdržaní konečnej verzie odsúhlasenej konečným prijímateľom.
(4)  Zmluvu s KP je možné meniť len písomnými dodatkami na základe spoločného súhlasu oboch zmluvných strán
(5)  Zmluvu s KP podpisujú SAO a splnomocnený/štatutárny zástupca KP.
 
3.1 Financovanie zo zdrojov ES

Článok 10

Rozsah a forma podpory

(1)  Podpora z rozpočtu ES má formu nenávratnej priamej pomoci a návratnej pomoci. 
(2)  Financovanie zo zdrojov ES predstavuje financovanie schválených finančných memoránd a realizuje sa v súlade s ustanoveniami príslušných finančných memoránd, legislatívy EÚ a SR.
(3)  Úroky vytvorené zo zdrojov ES predstavujú dodatočný zdroj financovania, ktorý sa použije v súlade s Finančným memorandom.  
(4)  Odo dňa vstupu SR do EÚ nemôže byť schválený žiadny nový projekt z programu ISPA a nemôže byť z rozpočtu ES vykonaný žiadny záväzok z uvedeného programu. 
 
3.2 Spolufinancovanie z národných zdrojov

Článok 11

Rozsah, forma a zdroje podpory

(1)  Podpora z o štátneho rozpočtu  má formu nenávratnej priamej pomoci a návratnej pomoci. 
(2)   Spolufinancovanie projektov ISPA/KF z národných zdrojov predstavuje financovanie z rozpočtu verejnej správy pri dodržaní ustanovení  § 37 ods. 7 a §37a zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 171/2005 Z.z. a zo zdrojov konečného prijímateľa (vlastné zdroje, úvery finančných a úverových inštitúcií). 
(3)  Rozsah financovania projektov životného prostredia zo štátneho rozpočtu formou nenávratnej pomoci môže dosiahnuť maximálne 25 % z celkových oprávnených nákladov na projekt. V odôvodnených prípadoch môže vláda SR rozhodnúť o vyššom príspevku zo štátneho rozpočtu v závislosti od možností štátneho rozpočtu.
(4)  Spolufinancovanie projektov cestnej infraštruktúry sa zabezpečuje prostredníctvom štátneho rozpočtu a úverov finančných a úverových inštitúcií..
(5)  Spolufinancovanie železničných projektov sa zabezpečuje z finančných prostriedkov štátneho rozpočtu a úverov finančných a úverových inštitúcií (vládne úvery, úvery so štátnou zárukou). 
(6)  Spolufinancovanie projektov životného prostredia sa zabezpečuje z finančných prostriedkov konečného prijímateľa projektu a finančných prostriedkov verejného rozpočtu. 
(7)  Akékoľvek náklady vzniknuté v priebehu realizácie projektu, ktoré prevyšujú celkové oprávnené náklady na projekt uvedené vo finančnom memorande, je povinný hradiť konečný prijímateľ.
 
Článok 12

Postup pri zabezpečení spolufinancovania pri príprave štátneho rozpočtu

(1)  Pri príprave návrhu štátneho rozpočtu MŽP SR a MDPT SR predkladajú požiadavky Ministerstvu financií SR na spolufinancovanie projektov ISPA/KF zo štátneho rozpočtu v súlade so schválenými finančnými memorandami a uzneseniami vlády SR, v ktorých vláda SR záväzne potvrdila výšku spolufinancovania zo štátneho rozpočtu, a zároveň predkladajú  požiadavky na výšku rezervy pre pripravované projekty v súlade s potrebou spolufinancovania vyplývajúcou z ročnej alokácie ISPA/KF pre SR na najbližšie 3 roky.
(2)   NAO v spolupráci s MDPT SR a MŽP SR zabezpečuje spolufinancovanie projektov ISPA/KF zo štátneho rozpočtu v rámci kapitoly Všeobecná pokladničná správa v súlade so schválenými finančnými memorandami a uzneseniami vlády k projektom a zároveň zabezpečuje rezervu pre pripravované projekty v súlade s potrebou spolufinancovania vyplývajúcou z ročnej alokácie ISPA pre SR. 
(3)  Nevyčerpané finančné prostriedky na spolufinancovanie programu ISPA zo štátneho rozpočtu pre príslušný rok možno v súlade s § 8 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov použiť aj v nasledujúcich rozpočtových rokoch na až do ich vyčerpania na určený účel spôsobom podľa § 8 ods. 6. zákona č. 523/2004  Z. z. o rozpočtových pravidlách verejnej správy a o zmene a doplnení niektorých zákonov. 
 
3.3 Účty programu ISPA

Článok 13

Všeobecné podmienky pre vedenie a disponovanie s účtami

(1)  Ministerstvo financií SR otvára účty pre NF uvedené v článku 14 týchto Pokynov v súlade s Memorandom o porozumení o využití Národného fondu pre ISPA. Majiteľom týchto účtov je Ministerstvo financií SR, ktoré má právo ich otvárať a uzatvárať.
(2)  Ministerstvo financií SR má dispozičné právo k sektorovým účtom, k účtu na spolufinancovanie zo štátneho rozpočtu a k účtu na vyrovnávanie kurzových rozdielov, úhradu bankových poplatkov,  daní z úrokov a nezrovnalostí. Implementačné agentúry majú dispozičné právo k účtom pre jednotlivé finančné memorandá.
(3)  Účty sú vedené v Štátnej pokladnici. [9] 
(4)  Podmienky vedenia účtov sú zakotvené v Zmluve o  bežnom účte a jej dodatkoch medzi MF SR a Štátnou pokladnicou. Národný fond určuje podmienky pre disponovanie s finančnými prostriedkami pre implementačné agentúry.
(5)  Účty prostriedkov ES musia byť v súlade s pravidlami EK úročené.
 
Článok 14

Účty programu ISPA

(1)  Financovanie programu ISPA sa uskutočňuje prostredníctvom účtov  Ministerstva financií SR vedených v Štátnej pokladnici:
a)  sektorové účty pre investičné projekty a projekty technickej asistencie životného prostredia a dopravy, vedené v EUR
b)  účet na spolufinancovanie zo štátneho rozpočtu, vedený v SKK
c)  účet na vyrovnávanie kurzových rozdielov, úhradu bankových poplatkov, daní z úrokov a nezrovnalostí (ďalej len „vyrovnávací účet“), vedený v SKK
d)  účty pre jednotlivé finančné memorandá  (národné spolufinancovanie), vedené v EUR
e)  účty pre jednotlivé finančné memorandá pre prostriedky ES (spolufinancovanie zo zdrojov ES), vedené v EUR.

Článok 15

Sektorové účty, vedené v EUR

(1)  MF SR na základe pokynu NAO otvorí devízové účty v  v Štátnej pokladnici pre investičné projekty a projekty technickej asistencie životného prostredia a dopravy.
(2)  Tieto účty slúžia na prijatie finančných prostriedkov ES v rámci projektov ISPA/KF a na ich prevod na účty pre jednotlivé finančné memorandá pre prostriedky ES vedené v EUR. 
(3)  Prípadné bankové poplatky týkajúce sa týchto účtov sa hradia z  vyrovnávacieho účtu. 
(4)  Pripísané úroky k týmto účtom tvoria dodatočný finančný zdroj pre účely programu ISPA. 
(5)  Dane z úrokov vzniknutých na týchto účtoch sa hradia z vyrovnávacieho účtu. 
(6)  Prevody na týchto účtoch sú riadené na základe systému dvojitého podpisu. Oprávnenie formálneho schválenia transakcie  s finančnými prostriedkami týchto účtov má NAO, dvaja ním delegovaní zástupcovia a vedúci oddelenia účtovníctva odboru Národného fondu.
(7)  Účtovníctvo za tieto účty vedie NF.
 
Článok 16

Účet na spolufinancovanie zo štátneho rozpočtu, vedený v SKK

(1)  MF SR na základe pokynu NAO otvorí účet v Štátnej pokladnici určený na zabezpečenie spolufinancovania programu ISPA zo štátneho rozpočtu.
(2)  Tento účet slúži na prijatie finančných prostriedkov z kapitoly Všeobecná pokladničná správa a na ich prevod na účty pre jednotlivé finančné memorandá (národné spolufinancovanie) vedené v EUR.
(3)  Prípadné bankové poplatky týkajúce sa tohto účtu sa hradia z vyrovnávacieho účtu. 
(4)  Prevody na tomto  účte sú riadené na základe systému dvojitého podpisu. Oprávnenie formálneho schválenia transakcie  s finančnými prostriedkami tohto účtu má NAO, dvaja ním delegovaní zástupcovia a  vedúci oddelenia účtovníctva odboru Národného fondu.
(5)  Účtovníctvo za tento účet vedie Národný fond.
 
Článok 17

Účet na vyrovnávanie kurzových rozdielov, úhradu bankových poplatkov, daní z úrokov a nezrovnalostí (vyrovnávací účet) , vedený v SKK

(1)  MF SR na základe pokynu NAO otvorí účet v  v Štátnej pokladnici určený na vyrovnávanie kurzových rozdielov, úhradu bankových poplatkov, daní z úrokov a nezrovnalostí, vedený v SKK. 
(2)  Finančné prostriedky na tento účet sa prevádzajú z kapitoly VPS na základe žiadostí NAO.
(3)  Z tohto účtu sú hradené kurzové rozdiely, ktoré  vyplývajú z rozdielu medzi kurzom NBS a kurzom EK (kurz ECB z predposledného pracovného dňa komisie predchádzajúceho mesiaca), ktorý je fixovaný na jeden mesiac.
(4)   Z tohto účtu sú hradené dane z úrokov vzniknutých na sektorových účtoch a účtoch pre finančné memorandá pre prostriedky ES .  
(5)  Z tohto účtu sú hradené nezrovnalosti.
(6)  Prevody na tomto účte sú riadené na základe systému dvojitého podpisu. Oprávnenie formálneho schválenia transakcie  s finančnými prostriedkami tohto účtu má NAO, dvaja ním delegovaní zástupcovia a  vedúci oddelenia účtovníctva odboru Národného fondu.
(7)  Účtovníctvo za tento účet vedie Národný fond.
 
Článok 18

Účty pre jednotlivé finančné memorandá pre prostriedky ES(spolufinancovanie zo zdrojov ES), vedené v EUR

(1)  MF SR na základe pokynu NAO otvorí účty v  v Štátnej pokladnici pre každé finančné memorandum vedené v EUR.
(2)  Tieto účty slúžia na prijatie finančných prostriedkov ES zo sektorového účtu. 
(3)  Bankové poplatky týkajúce sa týchto účtov sa hradia z vyrovnávacieho účtu. 
(4)  Pripísané úroky k týmto účtom tvoria dodatočný finančný zdroj pre účely projektu .
(5)  Dane z úrokov vzniknutých na týchto účtoch sa uhrádzajú z vyrovnávacieho účtu. 
(6)  Prevody na týchto účtoch sú riadené na základe systému trojitého podpisu. Oprávnenie formálneho schválenia transakcie s finančnými prostriedkami týchto účtov má NAO alebo dvaja ním delegovaní zástupcovia, SAO alebo  zástupca SAO a hlavný účtovník implementačnej agentúry alebo jeho zástupca.
(7)  Účtovníctvo za tieto účty vedie IA.
 
Článok 19

Účty pre jednotlivé finančné memorandá (národné spolufinancovanie), vedené v EUR

(1)  MF SR na základe pokynu NAO otvorí účty v Štátnej pokladnici pre každé finančné memorandum vedené v EUR. 
(2)  Tieto účty slúžia na prijatie finančných prostriedkov štátneho rozpočtu z účtu na spolufinancovanie zo štátneho rozpočtu a finančných prostriedkov konečného prijímateľa (v prípade spolufinancovania zo zdrojov KP).
(3)  Prípadné bankové poplatky týkajúce sa týchto účtov sa hradia z vyrovnávacieho účtu. 
(4)  Prevody na týchto účtoch sú riadené na základe systému trojitého podpisu. Oprávnenie formálneho schválenia transakcie s finančnými prostriedkami týchto účtov má NAO alebo dvaja ním delegovaní zástupcovia, SAO a hlavný účtovník implementačnej agentúry.
(5)  Účtovníctvo za tieto účty vedie IA.

3.4 Platby

Platby finančných prostriedkov ES

Článok 20

Platby  finančných prostriedkov ES

(1)  Platby finančných prostriedkov ES môžu byť vo forme zálohovej platby, priebežnej platby a záverečnej platby a vykonávajú sa v súlade s Prílohou III. finančného memoranda.
(2)  Prevod finančných prostriedkov ES uskutočňuje EK na základe žiadostí Národného fondu o prevod finančných prostriedkov ES spracovaných na základe žiadostí implementačných agentúr.
(3)  Platby finančných prostriedkov ES uskutočňuje EK na sektorové účty najneskôr do dvoch mesiacov od obdržania platnej vyplnenej žiadosti o platbu v súlade s Prílohou III. finančného memoranda. Táto lehota sa nevzťahuje na zálohové platby. 
 
Prevod finančných prostriedkov ES na sektorové účty

Článok 21

Zálohové platby

(1)  Zálohová platba ES môže byť maximálne vo výške 20 % z celkovej sumy podpory ES na schválený projekt (ak nie je v schválenom finančnom memorande určené inak). Pre prevod zálohovej platby musia byť splnené tieto podmienky:
a)  na prevod prvej časti zálohovej platby musí byť podpísané finančné memorandum;
b)   zostávajúca časť zálohovej platby sa prevedie podľa podmienok definovaných vo finančnom memorande;
c)  kontrakty musia byť uzavreté minimálne do hodnoty 20 % celkových oprávnených nákladov projektu;
d)  v odôvodnených prípadoch, vo vzťahu ku krytiu zálohovej platby zmluvami minimálne 20% z rozsahu projektu, môže byť žiadosť o 1. priebežnú platbu na EK zaslaná pred zálohovou platbou. 
(2)  Pre prevod zálohovej platby ES predkladá Národný fond Európskej komisii nasledovnú dokumentáciu:
a)  menovaciu listinu NAO, NIC/RO a SAO a ich zástupcov pre prvé realizované finančné memorandum;
b)  potvrdenie Štátnej pokladnice o zriadení príslušného účtu pre program ISPA (sektorový účet). Národný fond zasiela bankovú identifikáciu k príslušnému účtu podľa toho, či je príslušný projekt ISPA pre sektor dopravy alebo životného prostredia a či ide o investičný projekt alebo o projekt technickej asistencie;
c)  Dohoda o financovaní pre  implementáciu projektov ISPA/KF prostredníctvom IA pre prvé realizované finančné memorandum;
d)  dokumenty vyžiadané EK v súlade s finančným memorandom. 
 
Článok 22

Priebežné platby

(1)  NF predkladá žiadosť o priebežnú platbu Európskej komisii najneskôr do 12 mesiacov od uskutočnenia prevodu poslednej časti zálohovej platby pre projekt ISPA/KF z EK na sektorový účet. V prípade, že  nie je zaslaná žiadosť o platbu na EK do 12 mesiacov a  v rámci implementácie projektu nie je zaznamenaný významný pokrok, EK  môže požiadať o vrátenie časti prípadne celej zálohovej platby.  
(2)  Vrátenie zálohovej platby, prípadne jej časti, nevedie k zníženiu výšky grantu pre projekt ani neovplyvňuje limit 80% (90%) preplácania zálohovej platby a priebežných platieb.
(3)  Priebežná platba sa uskutočňuje za predpokladu, že pri realizácii projektu bol dosiahnutý uspokojivý pokrok smerom k jeho ukončeniu. Žiadosť o priebežnú platbu na EK vypracuje NF na základe Žiadosti o priebežnú platbu na EK z IA. 
(4)  IA vypracuje žiadosť o platbu na základe skutočne uhradených záväzkov a potrebou finančných prostriedkov ES na financovanie projektu. Potreba finančných prostriedkov ES na financovanie projektu sa určuje na základe porovnania disponibilného zostatku na účte pre príslušné finančné memorandum pre prostriedky ES vedenom v EUR a finančných plánov predkladania faktúr od zhotoviteľov (Cash-Flow). IA predkladá žiadosť o platbu Národnému fondu najneskôr 3 mesiace pred mesiacom, v ktorom by na základe Cash-Flow KP/zhotoviteľov vznikol nedostatok finančných prostriedkov na účte pre príslušné finančné memorandum pre prostriedky ES vedenom v EUR. 
(5)  K žiadosti o priebežnú platbu z ES predkladá IA Národnému fondu dokumentáciu v súlade s Dohodou o financovaní. 
(6)  NF po preverení žiadosti IA vypracuje a zašle žiadosť Európskej komisii. Žiadosti o priebežnú platbu z EK zasiela Národný fond na EK až po certifikácii výdavkov.
(7)  V súlade s Nariadením Rady (ES) č. 1265/1999, ktoré upravuje Annex II Nariadenia (ES) č. 1164/94, žiadosť o priebežnú platbu na EK predkladá NF podľa participačného koeficientu  ISPA, ktorý je uvedený vo finančnom memorande a na základe oprávnene a skutočne vynaložených finančných prostriedkov (uhradených faktúr) za podmienky, že:
a)  členský štát predložil žiadosť, v ktorej opísal priebeh projektu z hľadiska jeho fyzických a finančných ukazovateľov i to, ako projekt zodpovedá finančnému memorandu vrátane prípadných osobitných podmienok spojených s touto pomocou;
b)  vykonali sa opatrenia na základe pripomienok a odporúčaní kontrolných orgánov štátu a/alebo spoločenstva, najmä pokiaľ sa týka opravy zistených alebo predpokladaných nezrovnalostí;
c)  boli uvedené hlavné odborné, finančné i právne problémy, ktoré sa objavili, ako aj opatrenia na ich nápravu;
d)  boli analyzované prípadné odchýlky od pôvodného plánu financovania;
e)  opisujú sa kroky, urobené s cieľom zabezpečiť pre projekt publicitu.
(8)  Suma zálohových a priebežných platieb z EK nesmie prekročiť 80 % z celkovej podpory  ES pre daný projekt. V odôvodnených prípadoch môže EK zvýšiť túto hranicu až na 90 %.

Článok 23

Záverečná platba

(1)  Záverečná platba založená na báze oprávnene a skutočne vynaložených finančných prostriedkov (uhradených faktúr) sa môže uskutočniť za predpokladu, že:
a)  projekt bol realizovaný v súlade so stanovenými cieľmi;
b)  projekt bol realizovaný v súlade s podmienkami finančného memoranda;
c)  Európskej komisii bola zaslaná záverečná správa k príslušnému projektu a vyhlásenie o ukončení pomoci;
d)  Žiadosť o záverečnú platbu predkladá Európskej komisii NAO najneskôr do 6 mesiacov od dátumu ukončenia projektu;
e)  NAO potvrdí, že informácie poskytnuté Európskej komisii v žiadosti, ktorej súčasťou je nárok na prevod záverečnej platby, sú správne.
(2)  RO najneskôr 6 mesiacov po ukončení projektu zašle záverečnú správu Európskej komisii a následne informuje Splnomocnenca pre Národný fond o jej zaslaní na EK.
(3)  Nevyužité finančné prostriedky vráti IA subjektom podieľajúcim sa na financovaní programu vrátane úrokových výnosov z účtov, na ktorých boli finančné prostriedky vedené. 
(4)  Záverečná správa vypracovaná implementačnou agentúrou musí obsahovať:
a)  opis vykonaných prác, vrátane fyzických ukazovateľov, výdavkov podľa kategórie práce a prípadných opatrení, prijatých podľa osobitných doložiek obsiahnutých vo finančnom memorande;
b)  informácie o všetkých opatreniach na zabezpečenie publicity; 
c)  potvrdenie, že práce zodpovedajú ustanoveniam finančného memoranda;
d)  počiatočné zhodnotenie, ak je pravdepodobné, že sa dosiahnu plánované výsledky vrátane:
i)  dátumu, kedy sa skutočne začalo pracovať na projekte,
ii)  spôsobu, ako bude projekt spravovaný po jeho ukončení,
iii)  prípadného potvrdenia finančných predpokladov, najmä pokiaľ ide o prevádzkové náklady a očakávané výnosy,
iv)  potvrdenia sociálno-ekonomických prognóz, najmä očakávaných nákladov a prínosov,
v)  informácia o prijatých opatreniach na ochranu životného prostredia, ich náklady, vrátane uplatňovania zásady „platí znečisťovateľ“;
e)  dokumenty vyžiadané Európskou komisiou.
(5)  NF po preverení žiadosti IA vypracuje žiadosť o záverečnú platbu a zašle ju Európskej komisii. Žiadosti o záverečnú platbu z EK zasiela Národný fond na EK až po certifikácii výdavkov.
 
Prevod finančných prostriedkov ES zo sektorových účtov na účty pre jednotlivé finančné memorandá pre prostriedky ES vedené v EUR

Článok 24

Prevod zo sektorových účtov na účty pre jednotlivé finančné memorandá pre prostriedky ES vedené v EUR

(1)  Prevod finančných prostriedkov ES zo sektorových účtov na účty pre jednotlivé finančné memorandá pre prostriedky ES vedené v EUR sa uskutočňuje po splnení podmienok uvedených v článkoch 21 - 23 a v súlade s Dohodou o financovaní pre  implementáciu projektov  ISPA/KF.
(2)  NF po prijatí finančných prostriedkov ES na sektorových účtoch informuje implementačnú agentúru. V prípade, že sa nezmenili skutočnosti uvedené v podkladoch, ktoré boli zaslané implementačnou agentúrou k žiadosti o platbu, prevedie finančné prostriedky na účty pre jednotlivé finančné memorandá vedené v EUR.
(3)  K prevodu prostriedkov ES na účty IA však nesmie dôjsť ak nie je menovaný SAO pre program alebo nie je podpísaná Dohoda o financovaní pre  implementáciu projektov  ISPA/KF. 
(4)  Každá žiadosť o platbu, ktorú  IA predloží NF musí obsahovať dokumenty v súlade s Dohodou o financovaní.
(5)  O uvoľnení platby z prostriedkov ES (zálohovej, priebežnej, záverečnej) zo sektorového účtu a jej prevedení na účet pre príslušné finančné memorandum pre prostriedky ES vedený v EUR rozhoduje NAO.
(6)  Zodpovednosť za správne vyplatenie platby ES (zálohovej, priebežnej a záverečnej) zo sektorového účtu na účet pre príslušné finančné memorandum pre prostriedky ES vedený v EUR nesie NAO.
 
Prevod finančných prostriedkov ES z účtu pre príslušné finančné memorandum pre prostriedky ES na účet zhotoviteľa

Článok 25

Prevod z účtu pre príslušné finančné memorandum pre prostriedky ES (spolufinancovanie zo zdrojov ES), vedenom v EUR na účet zhotoviteľa

(1)  Prevod finančných prostriedkov ES z účtu pre príslušné finančné memorandum pre prostriedky ES vedenom v EUR na účet zhotoviteľa uskutočňuje implementačná agentúra spravidla súbežne s prevodom finančných prostriedkov štátneho rozpočtu a  po prevode finančných prostriedkov konečného prijímateľa na účet pre príslušné finančné memorandum (národné spolufinancovanie). Finančné prostriedky ES prevádza IA zhotoviteľovi v EUR v súlade so  zmluvou so zhotoviteľom.
(2)  Prevod platieb z účtu pre príslušné finančné memorandum pre prostriedky ES vedenom v EUR sa uskutočňuje v súlade s článkami 25  a zmluvou so zhotoviteľom a na základe faktúr od zhotoviteľa schválených SAO, ktoré sú odsúhlasované konečným prijímateľom. 
(3)  Bankové poplatky a dane z úrokov vzniknutých na svojom účte hradí zhotoviteľ. Účet je vedený v banke, ktorú si určí zhotoviteľ. 
(4)  Pripísané úroky na účte zhotoviteľa tvoria dodatočné zdroje zhotoviteľa.
(5)  O uvoľnení finančných prostriedkov z účtu pre príslušné finančné memorandum pre prostriedky ES vedenom v EUR a ich prevedení na účet zhotoviteľa rozhoduje SAO po schválení NAO.
(6)  Zodpovednosť za správne vyplatenie finančných prostriedkov ES z účtu pre príslušné finančné memorandum pre prostriedky ES vedenom v EUR na účet zhotoviteľa nesie SAO.

Platby z prostriedkov štátneho rozpočtu

Článok 26

Prevod prostriedkov zo ŠR na účet na spolufinancovanie zo štátneho rozpočtu

(1)  Prevod finančných prostriedkov z prostriedkov štátneho rozpočtu (kapitoly VPS) na účet na spolufinancovanie zo štátneho rozpočtu sa uskutočňuje na základe potreby spolufinancovania projektu ISPA zo ŠR.
(2)  NAO zabezpečí prevod prostriedkov v SKK určených pre daný projekt na spolufinancovanie zo štátneho rozpočtu podľa potreby v súlade so schváleným rozpočtom.
(3)  Prevod zálohovej platby zo štátneho rozpočtu maximálne vo výške schválenej vo finančnom memorande sa uskutočňuje v súlade s článkom 21. Prevod zálohovej platby zo štátneho rozpočtu sa uskutočňuje súčasne, prípadne po vyžiadaní zálohovej platby ES v súlade s článkom 21 v sume vypočítanej (rovnakým percentom, ako zálohová platba z EK) z celkovej sumy spolufinancovania zo ŠR schválenej pre projekt.
(4)  Prevody ďalších platieb zo ŠR sa uskutočňujú podľa potreby a maximálne do výšky schváleného celkového spolufinancovania zo ŠR pre projekt podľa finančného memoranda na základe žiadostí o presun finančných prostriedkov spolufinancovania zo ŠR, ktoré predkladá Národný fond. 
(5)  Prevod finančných prostriedkov zo štátneho rozpočtu na predplatenie záverečnej platby ES sa uskutočňuje na základe žiadosti Národného fondu. Prostriedky na predplatenie sú zabezpečené v rezerve v kapitole VPS. Národný fond predkladá žiadosť o presun prostriedkov zo ŠR na predplatenie záverečnej platby ES po vyžiadaní poslednej priebežnej platby z EK pre projekt. Prostriedky ŠR sa prevádzajú na účet Národného fondu pre spolufinancovanie zo ŠR v SKK (v sume EUR prepočítanej aktuálnym denným kurzom NBS) v sume zodpovedajúcej rozdielu medzi celkovým podielom ES pre projekt (podľa finančného memoranda) a sumou vyžiadaných platieb z EK. Prostriedky presunuté na predplatenie záverečnej platby ES sa vrátia na príjmový účet štátneho rozpočtu (ak vrátenie nastalo v inom roku ako predplatenie bolo realizované) alebo sa refundujú na výdavkovom účte kapitoly VPS v položke, z ktorej boli finančné zdroje na predplatenie prostriedkov ES poukázané (ak vrátenie nastalo v tom istom roku ako bolo predplatenie zrealizované až po prevode záverečnej platby ES z EK vyžiadanej v zmysle článku 23 a článku 24).
 
Článok 27

Predplatenie finančných prostriedkov ES z finančných prostriedkov ŠR

(1)  V prípade, že na účte pre príslušné finančné memorandum pre prostriedky ES vedenom v EUR nie je dostatok finančných prostriedkov na uhradenie faktúry z prostriedkov ES, Národný fond na základe žiadosti IA prevedie potrebné finančné prostriedky zo štátneho rozpočtu – z rezervy v kapitole VPS na účet spolufinancovania zo ŠR.
(2)  Potreba finančných prostriedkov sa určuje na základe analýzy – porovnaním disponibilného zostatku na účte pre príslušné finančné memorandum pre prostriedky ES vedenom v EUR a sumou prostriedkov ES potrebnou na úhradu faktúr podľa finančného plánu predkladania faktúr od zhotoviteľov (cash-flow) na nasledujúce 3 mesiace. Národný fond zabezpečí prevod potrebných finančných prostriedkov na predplatenie prostriedkov ES na účet pre spolufinancovanie zo štátneho rozpočtu v SKK (v sume EUR prepočítanej aktuálnym denným kurzom NBS). Prevod sa realizuje z rezervy v kapitole VPS v sume rozdielu medzi potrebou finančných prostriedkov a disponibilnými zdrojmi na účte pre príslušné finančné memorandum pre prostriedky ES vedenom v EUR.
(3)  Pri úhrade faktúry uvedie IA v žiadosti o presun finančných prostriedkov potrebu predplatiť prostriedky ES z prostriedkov (prevedených z rezervy v kapitole VPS na predplatenie časti ES) na účte spolufinancovania zo ŠR. Prevod finančných prostriedkov z účtu na spolufinancovanie zo štátneho rozpočtu na účet IA  pre príslušné finančné memorandum sa uskutočňuje v zmysle článku 29.
(4)  Prostriedky presunuté na predplatenie prostriedkov ES na úhradu faktúry sa vrátia na príjmový účet štátneho rozpočtu (ak vrátenie nastalo v inom roku ako predplatenie bolo realizované) alebo sa refundujú na výdavkovom účte kapitoly VPS v položke, z ktorej boli finančné zdroje na predplatenie prostriedkov ES poukázané (ak vrátenie nastalo v tom istom roku ako bolo predplatenie zrealizované po prevode zálohovej, priebežnej alebo záverečnej platby ES z EK v zmysle článku 24 a článku 28).
 
Článok 28

Postup vrátenia prostriedkov ŠR použitých na predplatenie prostriedkov ES

Národný fond presunie prostriedky z EK prijaté na sektorový účet nasledovným spôsobom:
(1)  v prípade zálohovej, priebežnej, záverečnej platby z EK, v prípade predplatenia prostriedkov ES z rezervy ŠR:
a)  sumu, ktorá bola v priebehu realizácie projektu presunutá na predplatenie prostriedkov ES, prevodom zo sektorového účtu na účet IA pre príslušné finančné memorandum pre prostriedky ES, vedený v EUR.
b)  Následne IA presúva sumu finančných prostriedkov použitých na predplatenie prostriedkov ES z účtu pre príslušné finančné memorandum pre prostriedky ES, vedenom v EUR na účet pre príslušné finančné memorandum (národné spolufinancovanie), vedenom v EUR.
c)  Následne na to IA presúva sumu finančných prostriedkov použitých na predplatenie prostriedkov ES z účtu pre príslušné finančné memorandum (národné spolufinancovanie), vedenom v EUR na účet na spolufinancovanie zo štátneho rozpočtu (z ktorého boli prostriedky predplatené). V prípade ak príslušné finančné memorandum nemá spolufinancovanie zo štátneho rozpočtu alebo konečného prijímateľa neexistuje účet pre príslušné finančné memorandum (národné spolufinancovanie), vedený v EUR. Z toho dôvodu sa presúvajú finančné prostriedky priamo z účtu pre príslušné finančné memorandum pre prostriedky ES, vedenom v EUR na účet na spolufinancovanie zo ŠR.
d)  Následne Národný fond prevádza tieto prostriedky z účtu na spolufinancovanie zo štátneho rozpočtu na príjmový účet štátneho rozpočtu (ak vrátenie nastalo v inom roku ako predplatenie bolo realizované) alebo sa refundujú na výdavkovom účte kapitoly VPS v položke, z ktorej boli finančné zdroje na predplatenie prostriedkov ES poukázané (ak vrátenie nastalo v tom istom roku ako bolo predplatenie zrealizované). Uvedený postup sa zrealizuje len v prípade, že prostriedky použité na predplatenie prostriedkov ES boli vyžiadané zo ŠR. Prípadné kurzové rozdiely sú uhradené z vyrovnávacieho účtu.
(2)  Národný fond je povinný oznámiť príslušnej IA výšku sumy, ktorá má byť vrátená a vyzvať ju na spustenie mechanizmu vrátenia prostriedkov ŠR použitých na predplatenie prostriedkov ES.
 
Článok 29

Prevod z účtu na spolufinancovanie zo štátneho rozpočtu na účet pre príslušné finančné memorandum (národné spolufinancovanie) vedenom v EUR

(1)  Prevod finančných prostriedkov z účtu na spolufinancovanie zo štátneho rozpočtu na účet pre príslušné finančné memorandum (národné spolufinancovanie) vedenom v EUR sa uskutočňuje po prevode potrebných finančných prostriedkov KP na účet pre príslušné Finančné memorandum (národné spolufinancoovanie) vedenom v EUR. Prevod sa uskutočňuje na základe podkladov preukázateľne dokumentujúcich potrebu spolufinancovania zo štátneho rozpočtu. Prevod spolufinancovania zo ŠR sa uskutočňuje maximálne do výšky celkovej sumy spolufinancovania zo ŠR podľa finančného plánu finančného memoranda.
(2)  Prevody všetkých platieb z účtu na spolufinancovanie zo štátneho rozpočtu na účet pre príslušné finančné memorandum (národné spolufinancovanie) vedenom v EUR sa uskutočňujú na základe Národným fondom schválených žiadostí o presun finančných prostriedkov (k úhrade faktúr) predložených implementačnou agentúrou.
(3)  V prípade, že na účte pre príslušné finančné memorandum pre prostriedky ES vedenom v EUR nie je dostatok finančných prostriedkov na uhradenie faktúry z prostriedkov ES, IA v žiadosti o presun finančných prostriedkov uvedie potrebu predplatiť prostriedky ES z prostriedkov na účte spolufinancovania zo ŠR (v zmysle článku 27). NF prevedie potrebnú čiastku – ako predplatenie prostriedkov ES pri úhrade faktúry –z účtu na spolufinancovanie zo ŠR na účet pre príslušné finančné memorandum (národné spolufinancovanie) vedenom v EUR.
(4)  O uvoľnení finančných prostriedkov z účtu na spolufinancovanie zo štátneho rozpočtu a ich prevedení na účet pre príslušné finančné memorandum (národné spolufinancovanie) vedený v EUR rozhoduje NAO.
(5)  Zodpovednosť za správne vyplatenie finančných prostriedkov z účtu na spolufinancovanie zo štátneho rozpočtu na účet pre príslušné finančné memorandum (národné spolufinancovanie) vedený v EUR nesie NAO.
 
Článok 30

Prevod z účtu pre príslušné finančné memorandum (národné spolufinancovanie), vedenom v EUR na účet zhotoviteľa

(1)  Prevod finančných prostriedkov z účtu pre príslušné finančné memorandum (národné spolufinancovanie), vedenom v EUR na účet zhotoviteľa uskutočňuje IA  v súlade so zmluvou so zhotoviteľom. V prípade projektov životného prostredia po prevode prostriedkov konečného prijímateľa na účet pre príslušné finančné memorandum (národné spolufinancovanie), vedený v EUR. 
(2)  Prevod všetkých platieb z účtu pre príslušné finančné memorandum (národné spolufinancovanie), vedenom v EUR na účet zhotoviteľa sa uskutočňuje na základe preverenia vykonaných prác, poskytnutých služieb, dodaných tovarov v súlade s článkami 28 a 30 a zmluvou so zhotoviteľom, na základe schválených faktúr od zhotoviteľa preverených SAO, ktoré sú odsúhlasované konečným prijímateľom a na základe Prehlásenia o overení výdavkov v súlade s čl. 4 Nariadenia Rady (ES) 1386/2002 vystaveného IA. Finančné prostriedky prevádza IA v EUR v súlade so zmluvou so zhotoviteľom.
(3)  Prevod finančných prostriedkov konečného prijímateľa z účtu pre príslušné finančné memorandum (národné spolufinancovanie), vedenom v EUR na účet zhotoviteľa môže IA uskutočniť, po odsúhlasení žiadosti o prevod finančných prostriedkov zhotoviteľovi platby NAO, nezávisle od prevodu finančných prostriedkov spolufinancovania zo ŠR a finančných prostriedkov ES.
(4)  Bankové poplatky a dane z úrokov vzniknutých na svojom účte hradí zhotoviteľ. Účet je vedený v banke, ktorú si určí zhotoviteľ. 
(5)  Pripísané úroky na účte zhotoviteľa tvoria dodatočné zdroje zhotoviteľa.
(6)  O uvoľnení finančných prostriedkov z účtu pre príslušné finančné memorandum (národné spolufinancovanie) vedeného v EUR a ich prevedení na účet zhotoviteľa rozhoduje SAO po potvrdení NAO.
(7)  Zodpovednosť za správne vyplatenie finančných prostriedkov štátneho rozpočtu z účtu pre príslušné finančné memorandum (národné spolufinancovanie) vedeného v EUR na účet zhotoviteľa nesie SAO.
(8)  V prípade penále (úrokov z omeškania) v rámci prostriedkov ES alebo prostriedkov spolufinancovania, ak  sú zapríčinené pomalým tokom prostriedkov zo strany štátneho rozpočtu alebo Európskej komisie, budú tieto úroky z omeškania, na základe vyjadrenia Národného fondu preplatené z rezervy kapitoly Všeobecná pokladničná správa Štátneho rozpočtu SR v rámci podpoložky „nezrovnalosti“.
 
Platby finančných prostriedkov konečného prijímateľa pre projekty životného prostredia

Článok 31

Prevod z účtu konečného prijímateľa na účet pre príslušné finančné memorandum (národné spolufinancovanie), vedenom v EUR

(1)  Konečný prijímateľ uskutočňuje prevod vlastných prostriedkov v EUR na účet pre príslušné finančné memorandum (národné spolufinancovanie), vedenom v EUR pred prevodom finančných prostriedkov štátneho rozpočtu z účtu na spolufinancovanie zo štátneho rozpočtu vedenom v Sk na účet pre príslušné finančné memorandum (národné spolufinancovanie), vedenom v EUR. 
(2)  Prevody všetkých platieb zo zdrojov konečného prijímateľa na účet pre príslušné memorandum (národné spolufinancovanie) vedenom v EUR sa uskutočňujú na základe preverenia a schválenia originálov faktúr od zhotoviteľa zo strany konečného prijímateľa. 
(3)  Bankové poplatky a dane z úrokov vzniknutých na svojom účte hradí konečný prijímateľ. Účet sa vedie v banke, ktorú si určí konečný prijímateľ. 
(4)  Zodpovednosť za správne vyplatenie vlastných finančných prostriedkov zo svojho účtu na účet pre príslušné finančné memorandum (národné spolufinancovanie) vedenom v EUR nesie konečný prijímateľ.

3.5 Nezrovnalosti

Článok 32

Nezrovnalosti

(1)  Za nezrovnalosť sa považuje akékoľvek porušenie ustanovení Finančného memoranda pre projekt ISPA/KF, právnych noriem SR alebo právnych noriem EÚ vyplývajúce z úmyselného konania alebo nedbanlivosti subjektu, ktorého konanie spôsobilo alebo by mohlo spôsobiť ujmu všeobecného rozpočtu Európskych spoločenstiev alebo štátneho rozpočtu SR preplatením neoprávnených položiek výdavkov. 
(2)  Za neoprávnene použité finančné prostriedky sa považujú prostriedky, ktoré neboli použité na oprávnené výdavky uvedené vo finančnom memorande.   
 (4)  Za vrátenie nesprávne alebo neoprávnene vyplatených finančných prostriedkov Európskej komisie zodpovedá NAO v súlade s finančným memorandom.
 
Článok 33

Vrátenie finančných prostriedkov

(1)  Nesplnenie akejkoľvek povinnosti stanovenej v zmluvných vzťahoch a Pokynoch je dôvodom, aby subjekt,  ktorý porušil svoje povinnosti, finančné prostriedky vrátil. 
(2)  Subjekt uvedený v bode 1 tohto článku okamžite vracia finančné prostriedky Národnému fondu prostredníctvom subjektu, ktorý mu ich poskytol. Penále za neoprávnené použité finančné prostriedky projektov ISPA/KF sú príjmom štátneho rozpočtu.
(3)  O neoprávnene použitých a nesprávne vyplatených finančných prostriedkoch a iných nezrovnalostiach je SAO povinný okamžite informovať NAO, ktorý informuje Európsku komisiu. NAO a SAO sú súčasne povinní zabezpečiť:
a)  opatrenia potrebné na odstránenie problémov vzniknutých z neoprávnene použitých a nesprávne vyplatených finančných prostriedkov v súlade s finančným memorandom;
b)  určenie osobnej zodpovednosti za neoprávnene použité a nesprávne vyplatené finančné prostriedky;
c)  spätný prevod celkovej sumy neoprávnene použitých alebo nesprávne vyplatených finančných prostriedkov najneskôr do dvoch mesiacov odo dňa zistenia ich výskytu alebo zníženie žiadosti IA o platbu na EK o sumu neoprávnene použitých alebo nesprávne vyplatených finančných prostriedkov. Po prijatí finančných prostriedkov z EK bude takto znížená čiastka prevedená  na účet IA ;
(4)  V prípade ak finančné prostriedky EK  a ŠR nebudú prevedené v stanovenej lehote na účet zhotoviteľa, čo bude mať za následok vystavenie penalizačnej faktúry zhotoviteľom, bude sa postupovať v zmysle platných zákonov. Mechanizmus bude upravený vo finančnej dohode medzi NAO  a SAO.
 
Článok 34

Evidencia dlžných čiastok a Správy o nezrovnalostiach

(1)   PO zabezpečí evidenciu o dlžných čiastkach vrátených do rozpočtu ES (podľa bodu 1 alebo 2) a o čiastkach, ktoré ešte majú byť vrátené..
(2)   Všetky nižšie uvedené druhy správ zasiela PO na Úrad vlády SR , CKÚ OLAF pre SR. Potrebné informácie k zostaveniu správ mu poskytuje PO. Informácie o nezrovnalostiach nepresahujúcich čiastku 4 000 EUR sa predkladajú výlučne na žiadosť EK.  Všetky subjekty zapojené do implementácie projektov ISPA/KF sú povinné okamžite informovať PO v prípade podozrenia na výskyt nezrovnalostí v rámci projektov ISPA/KF a sú povinné zasielať nižšie uvedené správy v prípade výskytu nezrovnalosti
(3)   Druhy  správ o nezrovnalostiach
a)  Štvrťročná správa o zistených nezrovnalostiach a s tým súvisiacich čiastok – poskytuje informácie o nezrovnalostiach, ktoré sú predmetom prvotného administratívneho alebo právneho prešetrenia. Správu predkladá  PO na CKÚ OLAF pre SR (Úrad vlády SR)  4 krát ročne, a to vždy do šiestich týždňov nasledujúcich po konci štvrťroku. 
b)   Štvrťročná správa o náprave zistených nezrovnalostí a s tým súvisiacich čiastok - poskytuje informácie o nápravných opatreniach, vykonaných na odstránenie nezrovnalosti po oznámení všetkých predchádzajúcich porušení predpisov s odkazom na každú predchádzajúcu Správu o zistených nezrovnalostiach a s tým súvisiacich čiastok. Túto správu predkladá PO na CKÚ OLAF pre SR (Úrad vlády SR)  4-krát ročne, a to vždy do konca druhého mesiaca nasledujúceho po konci štvrťroku. 
c)   Bezodkladná správa o nezrovnalostiach – správa poskytuje informácie o nezrovnalostiach, pri ktorých boli porušené predpisy alebo existuje obava, že môžu mať dôsledky mimo územia SR alebo ukážu, že sa použila nová metóda podvodu. Túto správu predkladá PO na CKÚ OLAF pre SR (Úrad vlády SR)  okamžite po zistení nezrovnalosti takéhoto charakteru. 
d)   Správa o výške nevymožených čiastok – osobitná správa, ktorú  predkladá SFK na CKÚ OLAF pre SR (Úrad vlády SR) a PO  v prípade, že je predpoklad, že predmetná čiastka sa nedá vymôcť alebo nemožno očakávať jej úplné vrátenie.  V správe je potrebné uviesť dôvody, prečo má predmetnú čiastku znášať EÚ alebo SR. Táto správa musí byť dostatočne podrobná, aby mohla podľa nej EK rozhodnúť, kto bude znášať finančné následky. Správu na EK a OLAF predkladá CKÚ OLAF pre  SR (Úrad vlády SR) podľa potreby.
e)   PO vypracováva ročnú správu o čiastkach, ktoré majú byť ku koncu kalendárneho roku vrátené. Táto správa je prílohou štvrtej Štvrťročnej správy o zistených nezrovnalostiach a s tým súvisiacich čiastok, ktorá je zasielaná na EK a OLAF cez Úrad vlády SR, sekciu kontroly, CKÚ OLAF pre SR, v súlade s Nariadením Rady 1831/1994(ES).
(4)   Vymáhanie dlžných čiastok
Dlžné čiastky vzniknuté v rámci projektov ISPA/KF vymáha v zmysle Zákona č.440/2000 Z. z. o SFK v znení zákona č.150/2001 Z. z., Správa finančnej kontroly. Oznámenie na SFK o vzniku dlžnej čiastky so žiadosťou zabezpečenia jej vymáhania zasiela PO. 
(5)   Spôsob vrátenia nevyužitých a nesprávne použitých prostriedkov ES späť na EK
Vrátenie nevyužitých a nesprávne použitých prostriedkov ES na projekty ISPA/KF realizuje PO:
a)   odpočítaním výšky týchto prostriedkov od nasledujúcej žiadosti o platbu na EK pre príslušný projekt ISPA/KF , alebo
b)   ak nie je celá výška prostriedkov, ktoré majú byť vrátené EK pokrytá bodom 1, tak vyplatením prostriedkov na určený účet EK vo výške zodpovedajúcej tomuto rozdielu (rozdiel medzi sumou, ktorá sa má vrátiť na EK a sumou, o ktorú sa žiada v najbližšej žiadosti o priebežnú platbu z EK pre príslušný projekt).
Ďalšie podrobnosti o spôsobe identifikácie nezrovnalostí, ich hlásení, vymáhaní a vrátení vymožených dlhov od dlžníka upraví Smernica o riešení nezrovnalostí v Kohéznom fonde, ktorá je vypracovaná PO a schválená CKÚ OLAF pre SR.
 
Článok 35

Kompenzácie nesplatených pohľadávok a dlhov EK zo žiadostí PO o platbu z EK v rámci projektov ISPA/KF 
(1)  V prípade, že EK eviduje nesplatenú pohľadávku voči Slovenskej republike v rámci ktoréhokoľvek programu pomoci ES realizovaného v Slovenskej republike, môže EK pristúpiť k jej kompenzácii aj z iného programu pomoci ES, než v rámci ktorého pohľadávka vznikla. EK môže pristúpiť ku kompenzácii svojej nesplatenej pohľadávky voči programu ISPA/KF.  Rozlišujú sa dve možné pozície, v ktorých sa môžu fondy/programy pri vysporiadaní nesplatených pohľadávok ocitnúť:
a)  fond, ktorý má voči EK splatný záväzok (dlžník)
b)  fond, v ktorého neprospech bola pohľadávka EK vykompenzovaná (veriteľ).
(2)  Veriteľ a dlžník obdrží oznámenie o kompenzácii pohľadávok Komisie, v ktorom je uvedené: číslo ťarchopisu, dátum splatnosti pohľadávky, suma pohľadávky v EUR, suma príslušných úrokov z omeškania, identifikácia projektu a príslušnej žiadosti o platbu, z ktorej bude suma pohľadávky kompenzovaná. Na základe tohto rozhodnutia veriteľ požiada dlžníka o vyrovnanie pohľadávky, s uvedením projektu a čísla účtu, na ktorý majú byť prostriedky vrátené.
(3)  V prípade ak konečný prijímateľ svoj záväzok neuhradil, dlžník spracuje žiadosť o poukázanie finančných prostriedkov z rezervy, ktorá sa viaže pre príslušný program v rámci kapitoly VPS bežného roka alebo prostriedkov VPS rozpočtovaných v rezerve minulých rokov, ktoré boli presunuté na depozitný účet a vystaví platobný príkaz. Žiadosť aj platobný príkaz zašle Odboru financovania verejných výdavkov v rámci Sekcie rozpočtovej politiky MF SR. Tieto prostriedky budú použité v zmysle § 19 ods.1 zákona č. 523/2004 Z.z. o rozpočtových pravidlách verejnej správy.
(4)  Po schválení žiadosti a platobného príkazu Odborom financovania verejných výdavkov je prevod prostriedkov realizovaný Odborom štátneho výkazníctva a účtovníctva v rámci Sekcie štátneho výkazníctva MF SR. V žiadosti a platobnom príkaze bude pre príjem prostriedkov z rezervy VPS alebo depozitného účtu uvedený NF ISPA – Vyrovnávací účet. V prípade takých zmien niektorého z horeuvedených účtov, ktoré by spôsobili nemožnosť jeho ďalšieho využitia pre účely tohto postupu, príslušný odbor Sekcie európskych záležitostí MF SR stanoví účet, ktorý bude spĺňať úlohu pôvodného účtu.
(5)  Po obdržaní prostriedkov z kapitoly VPS na účet dlžníka, tento zabezpečí prevod prostriedkov z účtu dlžníka na úrovni odboru NF, resp. odboru PO pre ŠF v prospech príslušného účtu veriteľa na úrovni odboru NF, resp. odboru PO pre ŠF.  Dlžník písomne oboznámi o tejto skutočnosti  veriteľa.
(6)  Po vymožení prostriedkov od konečného prijímateľa na účet dlžníka, dlžník ich refunduje na výdavkový účet kapitoly VPS (v prípade, ak prostriedky boli vrátené v rozpočtovom roku identickom s rokom, kedy tieto boli uvoľnené z výdavkového účtu kapitoly VPS) alebo prevedie do príjmov ŠR (v prípade, ak k vráteniu dojde neskôr, ako v rozpočtový rok, v kotorom tieto boli uvoľnené z výdavkového účtu kapitoly VPS).
(7)  V prípade, ak konečný prijímateľ uhradil svoj záväzok voči EK v prospech účtov EK pred samotným obdržaním informácie o jej kompenzácii, dlžník (v zmysle tohto postupu príslušný odbor alebo  oddelenie Sekcie európskych záležitostí, v pôsobnosti ktorého je fond v pozícii dlžníka) požiada EK o doplatenie oprávnených kompenzovaných prostriedkov v rámci žiadosti veriteľa.
(8)  Po uhradení prostriedkov z EK na účet veriteľa, veriteľ ich prevedie v prospech ŠR SR (platí v prípade kompenzácie prostriedkov zo strany EK, kedy splatný záväzok bol paralelne uhradený subjektom uvedeným v ťarchopise , v dôsledku čoho bol splatný záväzok zo strany Slovenskej republiky uhradený EK dvakrát).
(9)  Ak vznikne veriteľovi v súvislosti  s kompenzáciou platobná neschopnosť a mohli by mu vzniknúť penále za oneskorenú platbu, dlžník  zabezpečí prevod prostriedkov z účtu odboru NF, resp. odboru PO pre ŠF dlžníka v prospech príslušného účtu veriteľa na úrovni odboru NF, resp. odboru PO pre ŠF v súlade s účelom, na ktorý boli tieto prostriedky rozpočtované v zmysle § 19 ods. 1 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov.
 
3.6 Používanie EUR, kurzové rozdiely a úhrada DPH

Článok 36

Používanie EUR

(1)  Hodnoty uvedené v predkladaných žiadostiach o poskytnutie pomoci Európskej komisii a Národnému fondu spolu s príslušným finančným plánom sú vyjadrené v EUR.
(2)  Hodnoty pomoci a finančné plány schválené Európskou komisiou sú vyjadrené v EUR.
(3)  Prehlásenia o výdavkoch priložené k žiadostiam o platby Európskej komisií sú vyjadrené v EUR.
(4)  Platby Európskej komisie Národnému fondu sa realizujú v EUR.
(5)  Národný fond zodpovedá za zabezpečenie správneho používania EUR vo výkazoch výdavkov predkladaných EK.
(6)  Použitou základňou pre prepočet je finančná účtovná sadzba EK platná v mesiaci, v ktorom je vykázaný výdavok zaznamenaný v účtovných dokladoch orgánov zodpovedných za finančné riadenie projektu. 
(7)  Platným výmenným kurzom používaným pri prevodoch finančných prostriedkov pri financovaní projektov ISPA/KF je mesačný účtovný kurz EK, ktorý EK stanoví na základe kurzu eura  v kurzovom lístku Európskej centrálnej banky v  predposledný pracovný deň mesiaca, ktorý predchádza mesiacu, pre ktorý bol kurz stanovený.
 
Článok 37

Kurzové rozdiely vzniknuté pri prevode finančných prostriedkov

(1)  Kurzové rozdiely vznikajú pri prevode finančných prostriedkov ES na SKK, resp. SKK na EUR z účtu pre  spolufinancovanie na účty pre jednotlivé finančné memorandá medzi výmenným kurzom SKK v NBS a výmenným kurzom EUR, ktorý je fixovaný na jeden mesiac, stanoveným podľa článku  35.
(2)  Kurzové rozdiely môžu vzniknúť pri predplatení zdrojov ES aj pri vrátení neoprávnene vyplatených platieb.
(3)  V prípade pozitívnych kurzových rozdielov vznikne prebytok zdrojov, ktorý sa prevádza na vyrovnávací účet .
(4)  V prípade negatívnych kurzových rozdielov vznikne kurzová strata. Vzniknuté kurzové straty sa hradia z vyrovnávacieho účtu. 

Článok 38

Úhrada DPH

V otázke DPH pre projekty ISPA/KF sa postupuje v súlade s legisltívou EK a kritériami oprávenosti stanovenými EK.

ŠTVRTÁ ČASŤ

Účtovníctvo, finančné výkazníctvo, podávanie správ a archivácia dokumentov

Článok 39

Účtovníctvo Národného fondu

(1)  MF SR prostredníctvom Národného fondu vedie podvojné účtovníctvo o pohľadávkach, záväzkoch a o stave a pohybe finančných prostriedkov programu ISPA/KF. Toto účtovníctvo zahŕňa všetky finančné operácie na účtoch pre NF MF SR  vedených v ŠP v zmysle zákona č. 431/2002 Z. z. o účtovníctve v znení neskorších predpisov.
(2)  Účtovníctvo je vedené v peňažných jednotkách slovenskej meny. V prípade pohľadávok a záväzkov a peňažných prostriedkov, ak sú vyjadrené v EUR, účtuje sa v slovenskej mene aj v mene EUR.
(3)  Účtovníctvo sa vedie v elektronickej forme s použitím softvéru SAP/R3 a je súčasťou informačného systému účtovania fondov EÚ – ISUF.
(4)  NF predkladá štvrťročné uzávierky  a ročnú závierku vrátane účtovných uzávierok a ročných závierok implementačných agentúr príslušnému útvaru  Ministerstva financií  SR v zmysle príslušných opatrení MF SR, ktorými sa upravuje rozsah, spôsob a termíny predkladania údajov potrebných na hodnotenie plnenia rozpočtu verejnej správy.
(5)  Účtovníctvo projektov ISPA/KF je vedené v systéme ISUF v samostatnom účtovnom okruhu predvstupových fondov a príslušného pracovného  úseku. 

Článok 40

Účtovníctvo implementačnej agentúry

(1)  Implementačná agentúra vedie účtovníctvo pre projekty ISPA/KF v systéme ISUF na základe Zmluvy o vedení účtovníctva programu ISPA. 
(2)  Osoba poverená vedením účtovníctva nesmie vykonávať činnosti riaditeľa IA.
(3)  Implementačná agentúra vedie podvojné účtovníctvo o pohľadávkach, záväzkoch a  o stave a pohybe  finančných prostriedkov programu ISPA v súlade so zákonom č. 431/2002 Z. z. o účtovníctve v znení neskorších predpisov, ako aj v súlade s ustanoveniami v uzatvorených finančných memorandách.
 
Článok 41

Finančné výkazníctvo Národného fondu

(1)  NF musí zaviesť systém finančného výkazníctva, ktorý zabezpečí pravidelné a štandardizované výstupy pre každý projekt financovaný z programu ISPA, umožňuje monitorovať pokrok dosiahnutý pri realizácii projektu, predstavuje základ pre nárokovanie platieb z EK a uľahčuje proces overovania a kontroly výdavkov zo strany EK a národného spolufinancovania.
(2)  Systém finančného výkazníctva NF musí pokrývať všetky oprávnené výdavky na projekt v súlade s finančným memorandom, vrátane všetkých zmlúv a dohôd potrebných pre realizáciu projektu bez ohľadu na zdroj jeho financovania.
(3)  Vo finančnom výkaze NF musia byť postihnuté všetky zmeny, ku ktorým došlo v uplynulom období v súvislosti s realizáciou programu. 
(4)  NF zostavuje finančné výkazy na základe výkazov implementačných agentúr a tieto zasiela EK.
(5)   NF zabezpečí súlad údajov vo finančných výkazoch s účtovníctvom a dokumentáciou finančného hospodárenia vedenými na NF.
 
Článok 42

Finančné výkazníctvo implementačnej agentúry

(1)  IA musí zaviesť systém finančného výkazníctva, ktorý zabezpečí pravidelné a štandardizované výstupy pre každý projekt financovaný z programu ISPA, umožňuje monitorovať pokrok dosiahnutý pri realizácii projektu, predstavuje základ pre nárokovanie platieb z EK a štátneho rozpočtu a uľahčuje proces overovania a kontroly výdavkov zo strany EK a národného spolufinancovania.
(2)  Systém finančného výkazníctva IA musí pokrývať všetky oprávnené výdavky na projekt v súlade s finančným memorandom, vrátane všetkých zmlúv a dohôd potrebných pre realizáciu projektu bez ohľadu na zdroj jeho financovania.
(3)   IA zabezpečí súlad údajov vo finančných výkazoch s účtovníctvom a dokumentáciou finančného hospodárenia, ktoré vedie.
(4)  IA odovzdávajú Národnému fondu výkazy, správy a ďalšiu dokumentáciu v jednom písomnom vyhotovení podpísanom SAO a v elektronickej forme v termínoch, rozsahu a štruktúre stanovenej Národným fondom.
(5)  IA pre účely finančného výkazníctva využíva IT Monitorovací systém pre štrukturálne fondy a KF a ISUF. RO a PO je garantom uvdených procesov a zabezpečí zosúladenie a jednotnú formu štandardizovaných výstupov riadiacich a sprostredkovateľských orgánov pre každý projekt ISPA/KF. 

Článok 43

Dokumentácia finančného hospodárenia

(1)  IA vedie evidenciu všetkých prevodov v prospech vykonávania jednotlivých projektov v rámci programu ISPA. 
(2)  Subjekty programu ISPA zapojené do hospodárenia s finančnými prostriedkami pri realizácii programu sú povinné prípravu a realizáciu projektov a ich výsledkov priebežne dokumentovať.
(3)  Rozsah, formu a úroveň podrobnosti dokumentácie stanoví NAO v súlade s požiadavkami EK a ustanoveniami týchto Pokynov.
(4)  Dokumentácia sa vedie v písomnej a elektronickej podobe za podmienok zaistenia jej obnoviteľnosti v prípade poruchy alebo havárie elektronického informačného systému.
 
Článok 44

Archivácia dokumentov

(1)  Dokumentácia programu ISPA k hospodáreniu s finančnými prostriedkami sa uchováva minimálne po dobu  10 rokov od záverečnej platby. Týmto nie sú dotknuté ustanovenia zákona NR SR č. 431/2002 Z. z. o účtovníctve v znení neskorších predpisov o uchovávaní účtovných písomností. 

PIATA ČASŤ

Monitorovanie, finančná kontrola a audit pri hospodárení s finančnými prostriedkami programu ISPA

Článok 45

Monitorovanie čerpania a využívania finančných prostriedkov

(1)  Pri monitorovaní čerpania a využívania finančných prostriedkov projektov ISPA/KF zodpovedá za  monitorovanie činnosti implementačných agentúr a predkladanie správ Monitorovaciemu výboru KF Riadiaci orgán pre Kohézny fond; 
(2)  Pri monitorovaní čerpania a využívania finančných prostriedkov projektov ISPA/KF Národný fond  zodpovedá za nasledovné úlohy:
a)  monitorovanie stavov a obratov na účtoch a platieb podľa jednotlivých projektov;
b)  monitorovanie finančných plnení realizácie projektov ISPA/KF implementačnými agentúrami a informovanie o výsledkoch pred zasadnutím Monitorovacieho výboru KF.
(3)  Pri monitorovaní čerpania a využívania finančných prostriedkov projektov ISPA/KF implementačné agentúry zodpovedajú v spolupráci s konečným prijímateľom za monitorovanie vecného využívania finančných prostriedkov. Podmienky vypracovania a predkladania správ pre účel monitorovania sú bližšie definované v Dohode o financovaní.
(4)  Monitorovací výbor KF monitoruje plnenie realizácie programu.
(5)  EK obdrží od Monitorovacieho výboru KF Ročné správy o dosiahnutom pokroku v lehote troch mesiacov od konca každého celého roka doby implementácie. 
(6)  Na základe výsledkov monitorovania a berúc do úvahy stanoviská Monitorovacieho výboru KF EK upraví objem a podmienky pre poskytovanie pomoci, ako aj predpokladaný finančný plán, ak je to nevyhnutné, na návrh prijímajúcej krajiny. 
 
Článok  46

Pravidlá a subjekty finančnej kontroly

(1)  Príslušný národný alebo európsky kontrolný orgán môže vykonať primeranú finančnú kontrolu hospodárenia s finančnými prostriedkami pri realizácii programu v súlade s ustanoveniami finančného memoranda a príslušnými právnymi predpismi SR. 
(2)  Na vykonávaní predbežnej finančnej kontroly sa v rámci finančného, technického a administratívneho riadenia programu priebežne podieľajú:
c)  odbor  Národného fondu Ministerstva financií SR;
d)  Štátna pokladnica;
e)  kontrolné útvary, prípadne pracovníci organizačných útvarov jednotlivých implementačných agentúr, s činnosťou ktorých kontrolované finančné operácie súvisia.
(3)  Následnú finančnú kontrolu vykonávajú:
a)  kontrolné útvary MŽP SR, MDPT SR a Ministerstva financií SR;
b)  Správy finančnej kontroly;
c)  Najvyšší kontrolný úrad SR;
d)  kontrolné orgány  Európskych spoločenstiev alebo nimi delegovaní zástupcovia.
(5)  MF SR v súlade so zákonom č. 231/1999 Z. z. o štátnej pomoci v znení neskorších predpisov vykonáva len kontrolu minimálnej pomoci, poskytnutú v súlade s právnymi predpismi spoločenstva o skupinových výnimkách. V súlade so zákonom č. 565/2001 Z. z. o investičných stimuloch je MF SR taktiež oprávnené kontrolovať štátnu pomoc poskytnutú formou investičných stimulov. Vo všetkých ostatných prípadoch poskytnutie štátnej pomoci kontroluje Európska komisia. 
 
Článok 47

Predmet finančnej kontroly

(1)  Finančnou kontrolou sa pre účely týchto Pokynov rozumie súhrn činností, ktorými sa overuje: 
a)  splnenie  podmienok  na  poskytnutie finančných prostriedkov štátneho rozpočtu a ES na financovanie  projektov ISPA/KF v zmysle národnej legislatívy a medzinárodných zmlúv;
b)  hospodárenie s finančnými prostriedkami štátneho rozpočtu a ES na  financovanie projektov ISPA/ KF v zmysle národnej legislatívy a medzinárodných zmlúv .
(2)  Predmetom finančnej kontroly je overenie:
a)  pripravovaných finančných operácií v rámci projektu ISPA/KF;  
b) dodržiavania ustanovení právnych predpisov SR;
c)  účtov, na ktorých sú vedené finančné prostriedky ES a ďalšie zdroje spolufinancovania, a operácie na týchto účtoch;
d)  či je platba v súlade s uzatvorenou zmluvou, legislatívou ES a právnym poriadkom SR;
e)  či sú vykonané platby správne, úplne a včas zaznamenané v účtovníctve;
f)  či sú dokumenty predkladané včas a vo forme stanovenej predpismi;
g)  súladu údajov vo finančných výkazoch, účtovníctva a dokumentácie finančného hospodárenia;
h)  premietnutia platieb a ďalších skutočností do finančného výkazníctva programu;
i)  funkčnosť systému finančného a technického výkazníctva;
j)  dodržiavanie pravidiel a postupov výberových konaní a zadávaní zákaziek stanovených v normách EK a SR;
k) technických skutočností, na ktorých sú založené platby v prospech zhotoviteľa (kvalita a charakteristika produktu, dátum dodania a ďalšie kontroly a inšpekcie technického charakteru na mieste);
l) technických previerok na mieste vykonaných Európskou úniou, týkajúcich sa určitých aspektov činnosti realizačných orgánov, ktorých účelom je včasné odhalenie vážnych problémov, ktoré by mohli spôsobiť meškanie realizácie projektov;
m)  overenie oprávnenosti výdavkov (15% minimálna vzorková kontrola);
n)  ďalších skutočností, ktoré sú predmetom kontroly orgánmi uvedenými v článku 47.
 
Článok 48

Audit

(1)  Vnútorný audit sa vykonáva v súlade so zákonom 502/2001 Z.Z v znení zákona č. 618/2004 Z. z.. 
(2)  Cieľom vnútorného auditu je nezávislou, objektívnou , hodnotiacou a konzultačnou činnosťou zameranou na zdokonaľovanie riadiacich a kontrolných procesov napomáhať plnenie úloh, cieľov a zámerov auditovaného subjektu a prinášať systematický metodický prístup k zlepšovaniu efektívnosti riadenia rizík vyplývajúcich z činnosti auditovaného subjektu. 
(3)  Vnútorný audit na Národnom fonde vykonávajú vnútorní audítori Ministerstva financií SR. Vnútorný audit v implementačných agentúrach vykonávajú vnútorní audítori MŽP SR a MDPT SR. Audítori ministerstiev sú povinní zasielať štvrťročne informácie o zistených nezrovnalostiach na NF.
(4) Samostatné oddelenie vnútorného auditu prostriedkov EÚ MF SR v súčinnosti s ústrednými orgánmi zainteresovanými na vnútornom audite príslušného projektu ISPA/KF môže v odôvodnených prípadoch vykonať vnútorný audit v orgánoch a organizáciách, ktoré zabezpečujú implementáciu projektov ISPA/KF.  
(5)  Externý audit môže vykonať externý audítor v pravidelných intervaloch v súlade s finančným memorandom a zákonom NR SR č. 39/1993 Z. z. o Najvyššom kontrolnom úrade v znení neskorších predpisov. 
(6)  MF SR zasiela každoročne Európskej komisii plán auditov a vzorkových kontrol  a zhrnutie zistení auditov a vzorkových kontrol. Prehľady zistení v podobe ročných správ o činnosti vnútorných audítorov a o výsledku finančných kontrol budú sprístupnené Európskej komisii.
 
Článok 49

Prehlásenie o ukončení pomoci

 (1)  Vystavenie prehlásenia o ukončení pomoci pre projekt ISPA/KF a jeho postúpenie na EK je jednou z nevyhnutných podmienok pre obdržanie záverečnej platby na daný projekt ISPA/KF z ES. Prehlásenie o ukončení pomoci sa vystavuje po ukončení projektu ISPA/ KF. Orgánom povereným vydávaním prehlásenia o ukončení pomoci je na základe uznesenia vlády SR č.1029/2002 Najvyšší kontrolný úrad SR.
(2)  Vystavovanie prehlásenia o ukončení pomoci vychádza z nasledovných zásad:
a)  orgán poverený vydávaním prehlásenia o ukončení pomoci musí byť pri jeho vystavovaní nezávislý od  orgánov zúčastnených na implementácii projektov ISPA/KF ; 
b)  orgán poverený vydávaním prehlásenia o ukončení pomoci vykoná preverenia potrebné pre jeho vystavenie v súlade s medzinárodnými audítorskými štandardami;
c)   Všetky orgány zúčastnené na implementácii projektov ISPA/KF poskytujú orgánu vydávajúcemu prehlásenie o ukončení pomoci všetky požadované informácie a zabezpečia prístup k záznamom a ostatným dokumentom nevyhnutným pre vypracovanie prehlásenia o ukončení pomoci;
d)  orgán vydávajúci prehlásenie o ukončení pomoci uskutočňuje potrebné opatrenia potrebné k tomu, aby získal primeranú záruku, že overovaný výkaz výdavkov je správny, že príslušné transakcie sú zákonné a správne, že projekt ISPA/KF bol realizovaný v súlade s podmienkami finančného memoranda pre projekt ISPA/KF a že ciele projektu ISPA/ KF podľa uvedeného finančného memoranda boli dosiahnuté;
e)  prehlásenie o ukončení pomoci je vystavené vo forme podľa prílohy III Nariadenia EK 1386/2002/(ES);
f)  prehlásenie o ukončení pomoci je založené na:
Ø  preskúmaní riadiacich a kontrolných systémov,
Ø  výsledkoch už vykonaných kontrol,
Ø  ďalšej kontrole vzoriek operácií podľa potreby,
Ø  Záverečnej správy o projekte KF;
g)  súčasťou prehlásenia o ukončení pomoci je správa obsahujúca všetky zodpovedajúce údaje, z ktorých prehlásenie vychádza, vrátane zhrnutia nálezov všetkých kontrol vykonaných kontrolnými orgánmi SR a EÚ, ku ktorým mal orgán vydávajúci prehlásenie o ukončení pomoci prístup;
h)  v prípade existencie závažných nedostatkov v riadení alebo kontrole alebo značného výskytu zistených nezrovnalostí alebo v prípade pochybností o tom či bol projekt ISPA/KF realizovaný správne, ktoré neumožnia poskytnúť celkovú pozitívnu záruku ohľadne platnosti žiadosti o záverečnú platbu a konečného výkazu výdavkov, v prehlásení sa tieto okolnosti uvedú, vrátane odhadu rozsahu problému a jeho finančného dopadu;
i)  prehlásenie o ukončení pomoci zasiela orgán poverený jeho vydávaním priamo na EK a na PO a RO pre informáciu;
j)  v prípade, že existujú vážne prekážky pre vypracovaní prehlásenia o ukončení pomoci, alebo zistené nezrovnalosti sú závažného charakteru a nemožno na základe týchto skutočností zaujať stanovisko ku konečnému výkazu výdavkov a k žiadosti o záverečnú platbu, vedúci orgánu vydávajúceho prehlásenie o ukončení pomoci o tomto stave informuje vládu SR; informácia obsahuje návrh ďalšieho postupu a prípadných opatrení; ak je prehlásenie o ukončení pomoci následne zaslané EK, obsahuje už opatrenia prijaté vládou SR k odstráneniu zistených nezrovnalostí.
 
ŠIESTA ČASŤ

Záverečné ustanovenie

Článok 50

Účinnosť

(1)  Tieto Pokyny nadobúdajú platnosť a účinnosť dňom schválenia vládou SR.
(2)  Platnosť Pokynov, ktoré boli  schválené uznesením vlády SR č. 1114/2001 zo dňa 28.11.2001a aktualizované uznesením vlády č. 127/2003 zo dňa 13. 2. 2003 sa končí dňom nadobudnutia platnosti tohto dokumentu. 
(3)  Prípadné zmeny a doplnenia Pokynov pre hospodárenie s finančnými prostriedkami pri realizácii programu ISPA sa budú  uskutočňovať v súlade s potrebami implementácie projektov ISPA/KF a na základe pripomienkového konania so zainteresovanými rezortmi a následne rozhodnutím ministra financií SR.
(4)  V súlade s prípadnými vykonanými zmenami použitých základných právnych predpisov sa upravia aj tieto pokyny. 
(5)  NAO prostredníctvom usmernení môže dopĺňať ustanovenia týchto Pokynov.

[1] OJ L 130, 25.5.1994, s. 1.
[2 ] OJ L 161, 26.6.1999, s. 57.
[3] OJ L 161, 26.6.1999, s. 62.
[4] OJ L 161 26.6.1999, s.73 v znení neskorších predpisov.
[5] OJ L 130, 25.5.1994, s. 1.
[6] OJ L 161, 26.6.1999, s. 57.
[7] OJ L 130, 25.5.1994, s. 1.
[8] v zmysle Oznámenia EK 99/C267/02/ES k štrukturálnym fondom a ich koordinácii s KF
[9] Účty  do 30,.6. 2004 boli vedené v NBS, po 1. 7. 2004 sú vedené v Štátnej pokladnici